
	讘注讜诪讚 讘诪专讚讜. 讛拽砖讛 讛专''专 砖诇诪讛 诪讚专讬讜''砖 讚讘驻专拽 讘转专讗 讚讬讜诪讗 (讚祝 驻讛: 讜砖诐) 讗诪专讬谞谉 诪讬转讛 讜讬讜诐 讛讻驻讜专讬诐 诪讻驻专讬诐 注诐 讛转砖讜讘讛 注诐 讛转砖讜讘讛 讗讬谉 讘驻谞讬 注爪诪讜 诇讗 讛讗 诪谞讬 讚诇讗 讻专讘讬 讜讛讗 诇讗 讗转讬讗 讗驻讬诇讜 讻专讘谞谉 讚讗讬转 诇讛讜 讚诪讬转讛 讘诇讗 转砖讜讘讛 诪讻驻专转 讘砖讗专 注讘讬专讜转 讚诇讗讜 讛谞讱 砖诇砖讛 讜讬砖 诇讜诪专 讚讛讻讗 诇讗 拽讗诪专讬 专讘谞谉 讚诪讬转讛 诪诪专拽转 讗诇讗 注诐 讛讬住讜专讬谉 讜讛讚讬谞讬谉 砖讚谞讬谉 讗讜转讜 诇讗讞专 诪讬转讛 讜注''讬 讻讱 讗讬谞讜 谞讻专转 诇注讜诇诐 讛讘讗 讗讘诇 注诐 讛转砖讜讘讛 诪讬转讛 诪诪专拽转 诇讙诪专讬 砖讗讬谉 谞讚讜谉 注讜讚 讘讬住讜专讬谉 诇讗讞专 诪讬转讛 讗讘诇 诇专讘讬 诪讬转讛 讜讬讜讛''讻 讘诇讗 转砖讜讘讛 诪诪专拽转 诇讙诪专讬 讘砖讗专 注讘讬专讜转 讜讛砖转讗 讗转讬 砖驻讬专 讻专讘谞谉: 砖讗讬谉 诪讻驻专讬谉 注诇 讛诪讝讬讚. 驻讬专砖 讘拽讜谞讟专住 专讜讘 讞讟讗讜转 讜讗砖诪讜转 讗讬谉 诪讻驻专讬谉 注诇 讛诪讝讬讚 讗诇讗 讗砖诐 砖驻讞讛 讞专讜驻讛 讜讗砖诐 谞讝讬专 讟诪讗 讜讗砖诐 砖讘讜注转 讛驻拽讚讜谉 讜讞讟讗转 讚砖讘讜注转 讛注讚讜转 讜讗''转 讜谞讙诪专 诪讛谞讛讜 砖诪讻驻专 注诇 讛讝讚讜谉 讻砖讜讙讙 讜讬''诇 讚讗讬讻讗 诇诪讬驻专讱 砖讻谉 讗讬谉 诪讻驻专 注诇 讞讬讬讘讬 讻专讬转讜转 讜讞讬讬讘讬 诪讬转讜转 讘''讚: 讛讜讗讬诇 讜诪讻驻专 注诇 讛诪讝讬讚. 讜讗''转 谞讬诪讗 讚讬讜讛''讻 诇讗 讬讻驻专 注诇 讛诪讝讬讚 诪讬讚讬 讚讛讜讛 讗讞讟讗转 讜讗砖诐 讜讬''诇 讚拽专讗 讚讬讜讛''讻 讛讜讗 讗讬讻讗 诇诪''讚 讚诪砖诪注 讗驻讬' 讗讬谞诐 砖讘讬诐 讜讻''注 诪讜讚讜 讚诪专讘讬谞谉 讘诪讝讬讚 讜注讜讚 讚讗讚专讘讛 谞讬诇祝 诪砖注讬专 讛谞注砖讛 讘驻谞讬诐 砖诪讻驻专 注诇 讛诪讝讬讚: 诇讗 拽专讗讜 诪拽专讗 拽讜讚砖. 驻讬专砖 讘拽讜谞讟专住 砖诇讗 拽讬讘诇讜 注诇讬讜 讘讘专讻讜转讬讜 诇讜诪专 诪拽讚砖 讬砖专讗诇 讜讬讜诐 讛讻驻讜专讬诐 讜讗讬谉 谞专讗讛 讚诇讗 讗砖讻讞谉 讘专讻讜转 讘讬讜诐 讛讻驻讜专讬诐 讚诇讬讛讜讜 讚讗讜专讬讬转讗 讜谞专讗讛 诇专''转 拽专讗讜 诪拽专讗 拽讜讚砖 砖诪讜讚讛 砖讘''讚 拽讚砖讜讛讜 讜砖讜讘转 诪诪诇讗讻讛 讘砖讘讬诇 拽讚讜砖转 讛讬讜诐 讜诇讗 拽专讗讜 诪拽专讗 拽讚砖 砖讗讬谞讜 砖讜讘转 诪讞诪转 拽讚讜砖转 讛讬讜诐 讗诇讗 诪讞诪转 砖诪转注爪诇 诇注砖讜转 诪诇讗讻讛: 转诇诪讜讚 诇讜诪专 讬讜诐 讻驻讜专讬诐 讛讜讗 诪讻诇 诪拽讜诐. 转讬诪讛 讚诇诪讗 讘注砖讛 转砖讜讘讛 讗讬讬专讬 讜诇注讜诇诐 住讘专 转谞讗 讚讗讬谞讜 诪讻驻专 讗诇讗 注诇 讛砖讘讬谉: 讚讗讬 诇讗 转讬诪讗 讛讻讬. 讜讗诐 转讗诪专 诇诪讛 诇讜 讗讱 讞诇拽 诇诪讗讬 讚住''讚 讛砖转讗 讚讬讚注讬谞谉 诪住讘专讗 讚讻专转 讚讬讜诐 讛讻驻讜专讬诐 诇专讘讬 诇讬转 诇讬讛 讜讬''诇 讚讛诪''诇 讜诇讟注诪讬讱 讗讜 砖诪讗 讗讬爪讟专讬讱 讗讱 讗驻讬' 讞讝专 讘讜 诪注讘讬专讛 讗诇讗 砖诪讘注讟 讘讻驻专讛 砖讗讬谞讜 专讜爪讛 砖讬讜诐 讛讻驻讜专讬诐 讬讻驻专: 讚注讘讚 住诪讜讱 诇砖拽讬注转 讛讞诪讛. 讗讘诇 诇讗讞专 砖讬诇讜讞 砖注讬专 诇讗 诪爪讬 诇讗讜拽讜诪讛 砖讛讜讗 诪讻驻专 讻诇 讛讬讜诐 讜讗祝 注诇 讙讘 讚诪砖诪注 诇注讬诇 (讚祝 讞:) 砖讗讬谉 拽专讘谞讜转 诪讻驻专讬谉 注诇 注讘讬专讜转 砖诇 讗讞''讻 讗驻讬诇讜 讘讜 讘讬讜诐 讚讗诪专 谞驻拽讗 诪讬谞讛 诇讟讜诪讗讛 砖讗讬专注讛 讘讬谉 讝讛 诇讝讛 砖讗谞讬 砖注讬专 讛诪砖转诇讞 讚讻转讬讘 讘讬讛 讻讬 讘讬讜诐 讛讝讛 讬讻驻专 注诇讬讻诐 诇讟讛专 讗转讻诐 诪讻诇 讞讟讗转讬讻诐 诪砖诪注 讚讻诇 讛讬讜诐 讬讻驻专 讗讬 谞诪讬 讛讬讜诐 注爪诪讜 讘诇讗 砖注讬专 讛诪砖转诇讞 诪讻驻专 拽爪转 讜讗讬谉 讻讗谉 讻专转 讙诪讜专 讜讻讛''讙 讗砖讻讞谉 讘驻专拽 拽诪讗 讚讝讘讞讬诐 (讚祝 讜. 讜砖诐) 讚注讜诇讛 诪讻驻专转 注诇 讛讬讜专砖. 诪拽讜驻讬讗 讜诇讗 诪拽讬讘注讗 讻诇讜诪专 诇讙诪专讬 讜讛砖转讗





专讘讬谞讜 讞谞谞讗诇

讜讗讜拽讬诪谞讗 诇诪转谞讬' 讘注讘专 注诇 诪爪讜转 注砖讛 讜诇讗 注砖讛 转砖讜讘讛 讗诇讗 注讜诪讚 讘诪专讚讜 讜专讘讬 讛讬讗 讚转谞讬讗 讗注"驻 砖诇讗 注砖讛 转砖讜讘讛 讬讜讛"讻 诪讻驻专 注诇讬讜 讞讜抓 诪驻讜专拽 注讜诇 讜诪讙诇讛 驻谞讬诐 讘转讜专讛 讜诪驻专 讘专讬转 讘讘砖专 砖讗讬谉 讬讜讛"讻 诪讻驻专 注诇讬讛谉 讗诇讗 讗诐 讬讞讝专讜 讘转砖讜讘讛 讻讜'. 讚讘专讬 专讘讬 讜专讘谞谉 驻砖讜讟讬诐 讛诐. 



讜讗拽砖讬' 讜诪讬 诪爪讜转 诪讜拽诪转 诇讛 诇诪转谞讬' 讻专讘讬 讜讛讗 诪讚拽转谞讬 住讬驻讗 讗讞讚 讬砖专讗诇 讜讗讞讚 讻讛谞讬诐 讜讗讞讚 讻讛谉 诪砖讜讛 讜转讬专爪讛 专讘 讬讛讜讚讛 砖讞诇诇讜 讻讜诇谉 诪转讻驻专讬谉 讘砖注讬专 讛诪砖转诇讞 讘砖专讗 注讘讬专讜转 讜诪转谞讬' 专' 讬讛讜讚讛 讛讬讗 诪讻诇诇 讚专讬砖讗 谞诪讬 专' 讬讛讜讚讛 讛讬讗. 讜驻专讬拽 专讘 讬讜住祝 诪转谞讬' 讻讜诇讛 专讘讬 讛讬讗 讜住讬驻讗 住讘专 诇讛 讻专' 讬讛讜讚讛. 驻讬' 专' 讬讛讜讚讛 专讘讬讛. 讜专讘讬 转诇诪讬讚 讛讜讗. 讜讗诪专 诇讬讛 讚讜拽讗 拽讗 讗诪专转. 



讗"诇 专讘 讬讜住祝 讚讜拽讗 拽讗诪讬谞讗. 



讚专讘讬 住讘专 诇讛 讻专' 讬讛讜讚讛 专讘讬讛 讚砖注讬专 讛诪砖转诇讞 讘砖讗专 注讘讬专讜转 讝讜诇转讬 讟讜诪讗转 诪拽讚砖 讜拽讚砖讬讜 诪讻驻专 注诇 讛讻诇. 



讜专' 讬讛讜讚讛 诇讗 住讘专 诇讛 讻专讘讬 讚讬讜讛"讻 诪讻驻专 讗驻讬' 注诇 砖讗讬谞谉 砖讘讬谉. 讚拽转谞讬 住转诪讗 讘转讜专转 讻讛谞讬诐 讚讛讜讗 住讬驻专讗 讻讬 讬讜讛"讻 讗讬谞讜 诪讻驻' 讗诇讗 注诇 讛砖讘讬谉 砖谞讗诪专 讗讱 讘注砖讜专 诇讞讚砖 讜讙讜' 讜拽讬讬诪讗 诇谉 讗讻讬谉 讜专拽讬谉 诪讬注讜讟讬谉. 



讜讗讬谞讜 诪讻驻专 注诇 砖讗讬谞谉 砖讘讬谉. 



讜住转诐 住讬驻专讗 专' 讬讛讜讚讛 讛讬讗 讻讚讙专住讬谞谉 讘讗诇讜 讛谉 讛谞讞谞拽讬谉 诪砖诪讬讛 讚专' 讬讜讞谞谉 住转诐 住讬驻专讗 专' 讬讛讜讚讛:




讜专诪讬谞谉 住转诐 住讬驻专拽 讗住转诐 住讬驻专讗. 



讜驻专讬拽 讗讘讬讬 讛讗 专讘讬 [讜讛讗 专'] 讬讛讜讚讛. 



专讘讗 讗诪专 讛讗 讜讛讗 专讘讬 讛讬讗. 讜讛讗 讚转谞讬讗 讗诐 诇讗 砖讘 讗讬谞讜 诪转讻驻专 诇讜 讘注讘讬专讛 砖注讘专 讬讜诐 讛讻驻讜专讬诐 讚讗讬 诇讗 转讬诪讗 讛讻讬 讻专转 讚讻讬转讘讗 讘讬讜诐 讛讻驻讜专讬诐 诇讬转 诇讬讛 诇专讘讬. 讜讚讞讬谞谉 讻专转 (诇专') 讚讬讜讛"讻 (讛讬讻讬) [讛讻] 诪砖讻讞转 诇讛. 讻讙讜谉 讚讗讻讬诇 讘诇讬诇讬讗 讗讜 注讘讚 注讘讬讚转讗 讜诪讬转 讚诇讗 住诇讬拽 注诪讜讚 讛砖讞专 诇讻驻讜专讬 诇讬讛.





专诪讘"谉

讜专诪讬 住转诐 住驻专讗 讗住转诐 住驻专讗 讻讜'.  拽砖讬讗 诇讬 讚讬诇诪讗 诇注讜诇诐 讘砖讘 诪砖讗专 注讘讬专讜转 讗诇讗 砖注讚讬讬谉 讛讜讗 谞讻砖诇 讘讝讜 讜拽诪"诇 讚讗砖讗专 注讘专讜转 诪讻驻专 讗注驻"讬 砖诇讗 讻讘讚讜 讬讜诐 讛讻驻讜专讬诐 讻讚讬谞讜 讜讗讬讻讗 诇诪讬诪专 讚住诇拽讗 讚注转讬谉 讚讗讘讬讬 讚讬讜诐 讛讻驻讜专讬诐 诪讻诇 诪拽讜诐 拽讗诪专 讗驻讬' 注诇 注讘讬专讛 讝讜 讜专讘讗 住讘讬专' 诇讬讛 讞讜抓 诪讝讜 讜诪讛讚专 诇转专讜爪讬谞讛讜 转专讜讬讬讛讜 讻专' 讻诇讜诪专 讗诇讬讘讗 讚讞讚 转谞讗 讜谞住讬讘 诇讛 讻专讘讬 讬讛讜讚讛 住转讬诪转讗讛 讚住讬驻专讗 讜诇讗 驻诇讬讙 专' 讬讛讜讚讛 注诇讬讛 讚专' 讻诇诇 讗讬 谞诪讬 住讘专 讗讘讬讬 诇诪讬诪专 讚讗讬 讬讜诐 讛讻驻讜专讬' 讗讬谞讜 诪讻驻专 讗诇讗 注诇 讛砖讘讬谉 讝讛 砖讗讬谞讜 诪讜讚讛 讘讜 讗讬谞讜 诪讻驻专 注诇讬讜 讻讞讟讗转 讜讗砖诐 砖讛讗讜诪专 讗讬谉 讞讟讗转 诪讻驻专 讗讬谞讜 诪讻驻专 诇讜 讜讗祝 注驻"讬 砖砖讘 诪 讚讬注转讜 讘讗讜转讛 注讘讬专讛.





专砖讘"讗

专讘讗 讗诪专 讛讗 讜讛讗 专'. 驻讬专讜砖 讚专讘讗 讗转讗 诇讗讜拽讜诪讬谞讛讜 讘讞讚 转谞讗 讜谞住讬讘 诇讛讜 讘专' 讬讛讜讚讛 住转讬诪讗讛 讚住驻专讗 讜诇讗 驻诇讬讙 专' 讬讛讜讚讛 注诇讬讛 讚专' 讻诇诇, 讘讬专讜砖诇诪讬 (讛"讜) 讗诪专讜 诪砖诇 诇诪讬 砖讗讬谞讜 诪讜讚讛 砖诪讻驻专 讚讗驻"讛 诪讻驻专 诪讬 讗驻砖专 诇诪讬诪专 诇诪诇讻讗 诇讬转 讗转 诪诇讬讱.





专讬讟讘"讗

专讘讬 讛讬讗 驻讬专讜砖 讜住"诇 讚讝讘讞 专砖注讬诐 转讜注讘讛 讗讬谞讜 讗诇讗 讘拽专讘谞讜转 砖诇 砖讗专 讬诪讜转 讛砖谞讛 讜诇讗 讘砖诇 讬讜讛"讻 讜讗讙讘 讗讜专讞讬谉 砖诪注讬谞谉 诪讬讛转 讛讗 讚讗讬转 诇讬' 诇专讘讬 砖讬讜讛"讻 诪讻驻专 注诇 砖讗讬谞诐 砖讘讬诐 讜讗驻讬诇讜 注诇 讻专讬转讜转 讜诪讬转讜转 讘"讚 讗讬谞讜 讘注爪讜诪讜 砖诇 讬讜诐 讘诇讘讚 讗诇讗 注诐 拽专讘谞讜转讬讜 讘讝诪谉 砖讘讛"诪 讚诪转谞讬' 讚讗讜拽讬诪谞讗 讻讜讜转讛 讘砖注讬专 讛诪砖转诇讞 讜砖讗专 拽专讘谞讜转 讛讬讗 讜讘讛讗 诪讬转专爪讗 诇讬 诪讗讬 讚诪拽砖讜 讻诪讛 诪专讘谞谉 讝"诇 讗砖诪注转讬谉 讚诪砖诪注 讚讘讬谉 讚专讘讬 讜讘讬谉 讚专讘讬 讬讛讜讚讛 驻诇讬讙讗 讗诪转谞讬转讗 讚驻专拽 讘转专讗 讚讬讜诪讗 讘讚' 讞诇讜拽讬谉 讻驻专讛 砖讛讬讛 专"讬 讚讜专砖 讚讗诇讜 讛转诐 拽转谞讬 讚讗驻讬' 转砖讜讘讛 讜讬讜讛"讻 讗讬谞谉 诪讻驻专讬谉 讗诇讗 注诇 诇"转 砖讗讬谉 讘讜 讻专转 讜诪讬转转 讘"讚 讜诇驻讜诐 诪讗讬 讚讻转讬讘谞讗 讛砖转讗 诇讗 拽"诇 讛讗 讚讛讻讗 讘讝诪谉 讘住"诪 讚讗讬讻讗 砖注讬专 讛诪砖转诇讞 讜砖讗专 拽专讘谞讜转 讜讛讛讬讗 讚专' 讬砖诪注讗诇 讘讝诪谉 砖讗讬谉 讘讛"诪 讻讙讜谉 讘讝诪谉 讛讝讛 讜讻讬 讻转讬讘 诪讻诇 讞讟讗转讬讻诐 诇驻谞讬 讛' 转讟讛专讜 讘讝诪谉 砖讘讛"诪 拽讬讬诐 讻转讬讘 讚讘拽专讘谞讜转 讬讜讛"讻 讻转讬讘. 讙讬专住转 讛住驻专讬诐 讜讛转谞谉 注讘专 注诇 诪"注 讜讻讜' 讜讗讬讻讗 讚诪讞拽讜 诇讬讛 讚讙专讬住 讜讛转谞讬讗 讚讛讗 诪转谞讬转讗 讘讛讛讬讗 讚专' 讬砖诪注讗诇 讜讗讬谉 爪专讬讱 诇诪讞讜拽 讚讗注"讙 讚讗讬谉 讛诇砖讜谉 讛讝讛 讘诪砖谞讛 注谞讬讬谞讛 讬砖 讚转谞谉 讞讟讗转 讜讗砖诐 讜讚讗讬 诪讻驻专讬谉 转砖讜讘讛 诪讻驻专转 注诇 注砖讛 讜诇"转 讛谞讬转拽 诇注砖讛 讜讻讬 讛讗 讗讜专讞讗 诇诪讙专住 讘讛 讜讛转谞谉 讻讬讜谉 讚讗讬转讬讛 诇注谞讬讬谞讛 讻讛讛讬讗 讚专讬砖 讘讘讗 讘转专讗 讚讙专住讬 讜讛转谞谉 诪讞讬爪转 讛讻专诐 砖谞驻专爪讛 讜讻讚诪驻专砖 讛转诐:



讜讗转 诪爪讜转讜 讛驻专 讝讛 讛诪驻专 讘专讬转 讘砖专 驻讬' 专砖"讬 讝"诇 讚讚专讬砖 诇讛 诪讚讻转讬讘 诪爪讜转讜 诪爪讜讛 讬讞讬讚讬转 砖谞爪讟讜讛 讘讛 讗讘专讛诐 讗讘讬谞讜 注"讛 讜讗讬谉 爪讜专讱 讗诇讗 讚专讬砖 诇讛 诪讚讻转讬讘 讘驻专砖转 诪讬诇讛 讚讗讘专讛诐 讜注专诇 讝讻专 讗砖专 诇讗 讬诪讜诇 讜讙讜' 讗转 讘专讬转讬 讛驻专. 诇讗 讗诪专转讬 讗诇讗 讘讝诪谉 砖注讜谞讛 讘讛 驻讬 讜讚讜拽' 讘讛谞讬 转诇转 讗讘诇 讘砖讗专 注讘讬专讜转 讗驻讬诇讜 注讜谞讛 讘讛. 讗诐 讗诪专转 讘讞讟讗转 讜讗砖诐 砖讗讬谉 诪讻驻专讬谉 注诇 讛诪讝讬讚 驻讬' 专讜讘 讞讟讗转 讜讗砖诐 拽转谞讬 讚讛讗 讗讬讻讗 讗砖诐 砖驻讞讛 讞专讜驻讛 讜讗砖诐 谞讝讬专 讜讟诪讗 讜讞讟讗转 砖讘讜注转 讛注讚讜转 讜砖讘讜注转 讛驻拽讚讜谉 砖诪讻驻专讬谉 注诇 讛诪讝讬讚 讜讛谞讛讜 谞诪讬 讗讬谉 诪讻驻专讬谉 注诇 注讜谉 讞诪讜专 讚讻专转 讗讜 诪讬转转 讘"讚 讻诪讜 讬讜讛"讻. 转讗诪专 讘讬讜讛"讻 砖诪讻驻专 注诇 讛诪讝讬讚 讻砖讜讙讙 驻讬专讜砖 讚讛讗 讻转讬讘 讘讜 讘讛讚讬讗 讜注诇 讻诇 驻砖注讬讛诐 诇讻诇 讞讟讗转诐 讙讘讬 砖注讬专 讜驻砖注讬诐 讗诇讜 讛诪专讚讬诐 讜讻谉 讘砖注讬专 讛驻谞讬诪讬:



讜专诪讬 住转诐 住驻专讗 讗住转诐 住驻专讗 讚转谞讬讗 讬讻讜诇 诇讗 讬讛讗 讬讜讛"讻 诪讻驻专 讗诇讗 讗"讻 讛转注谞讛 讘讜 讜拽专讗讜 诪拽专讗 拽讚砖 驻讬专讜砖 专砖"讬 讝"诇 砖拽专讗讜 诪拽专讗 拽讚砖 讘讘专讻讛 砖讗诪专 诪拽讚砖 讬砖专讗诇 讜讬讜诐 讛讻驻讜专讬诐 讜诇驻"讝 谞诇诪讚 讚讘专讻转 讛诪讜注讚讜转 诪谉 讛转讜专讛 讜专"转 讝"诇 驻讬' 砖注砖讗讜 拽讚砖 诇砖讘讜转 讘讜 诪诪诇讗讻讛 砖讛讬讛 诇讜 诪讞诪转 拽讚讜砖转讜 讜诇讗 诪讞诪转 砖诇讗 讛讬转讛 诇讜 诪诇讗讻讛:



诇讗 讛转注谞讛 讘讜 讜诇讗 拽专讗讜 诪拽专讗 拽讚砖 诪谞讬谉 转"诇 讬讜诐 讛讻驻讜专讬' 讛讜讗 诪"诪 讜诪砖诪注 诇谉 讛砖转讗 讚讛讬讬谞讜 专讘讜转讗 讚拽转谞讬 讬讜讛"讻 讛讜讗 诪"诪 诇讜诪专 砖讛讜讗 诪讻驻专 讜讗驻讬' 注诇 讻专讬转讜转 讚讬讜讛"讻 注爪诪讜 砖讛讜讗 注讜诪讚 讘诪专讚讜 注诇讬讛诐 讜讻"砖 砖讗专 注讘讬专讜转 讚注诇诪讗 讗驻讬' 注讜诪讚 讘诪专讚讜 讜讛讬讬谞讜 讚专诪讬 讛讗 讗住转诐 住驻专讗 讚诇注讬诇 讜讗"转 讜讗诪讗讬 诇讗 诪砖谞讬谞谉 讚讛讗 讚拽转谞讬 讬讜讛"讻 讛讜讗 诪"诪 讚讛讬讬谞讜 砖诪讻驻专 注诇 砖讗专 注讘讬专讜转 讜讘转砖讜讘讛. 讜讛讬讬谞讜 专讘讜转讗 讚讗谞谉 住"讚 讚讻诇 砖诇讗 讻讘讚 讜拽讚砖 讬讜讛"讻 讻讚讬谞讜 讻讞讜诇 讛讜讗 讗爪诇讜 讜讗讬谞讜 讜讻驻专 诇讜 讻诇讜诐 诪讻专讬转讜转 讜诪讬转转 讘"讚 讜讗驻讬诇讜 讘转砖讜讘讛 拽诪"诇 讬讜讛"讻 讛讜讗 诪"诪 讗讘诇 讘诇讗 转砖讜讘讛 讗讬谞讜 诪讻驻专 讻诇讜诐 讜诇讛讻讬 讻转讬讘 讗祝 砖讞诇拽 讜讛转讜住' 讛拽砖讜 讝讛 讜诇讗 转讬专爪讜 讻诇讜诐 讜讛谞讻讜谉 讘讝讛 诪"砖 讛专诪讘"谉 讝"诇 讚讛砖转讗 诪砖诪注 诇谉 讚讗诐 讗讬转讗 讚住"诇 诇讛讗讬 转谞讗 讚讗讬谉 讬讜讛"讻 诪讻驻专 讗诇讗 注诐 讛转砖讜讘讛 讗诐 讻谉 注砖讬转讜 讻讞讟讗转 讜诪注转讛 讚讬谉 讛讜讗 讻讬 讻砖讗讬谞讜 诪讻讘讚讜 砖诇讗 讬讻驻专 讗驻讬' 注诐 讛转砖讜讘讛 讜讻讚讗诪专讬谞谉 讙讘讬 讞讟讗转 讛讗讜诪专 讗讬谉 讞讟讗转 讜讗砖诐 诪讻驻专讬诐 讗讬谞诐 诪讻驻专讬诐 诇讜 讜讗"讻 注"讻 住"诇 砖讛讜讗 诪讻驻专 讗驻讬诇讜 讘诇讗 转砖讜讘讛 讜诇讗 讚诪讬 诇讞讟讗转 讝讜 讛讬转讛 住讘专转 讛诪拽砖讛 讜讗讘讬讬 拽讬讘诇讛 诪讬谞讬讛 诇讛讗讬 诪砖诪注讜转讗 讜转专讬抓 诇讛 讜讻讜' 讜诇讛讗讬 住讘专讗 诇讗 讬讚注谞讗 讗诇讬讘讗 讚讛讗讬 转谞讗 讗讱 诪讗讬 讞诇拽 讜诪讗讬 讚专讬砖 讘讬讛. 讗诪专 讗讘讬讬 诇"拽 讛讗 专讘讬 讛讗专"讬 驻讬专讜砖 讚拽诪讬讬转讗 专"讬 讜讛讗 专讘讬. 讜讗注"讙 讚住转诐 住讬驻专讗 讛讬讗 讬"诇 讚转谞讗讬 讛讬讗 讗诇讬讘讗 讚专' 讬讛讜讚讛 讗"谞 讚转谞讗 讚住驻专讗 讘转专 讚拽转谞讬 讞讚讗 住转诪讗 讘专"讬 讚住转诐 住讬驻专讗 住转诐 讗讞专讬转讬 讻专讘讬 讜诪诪讬诇讗 讬讚注讬谞谉 讚诇讗讜 专"讬 讛讬讗 讜讻讚讗讬讻讗 讻诪讛 住转诐 诪转谞讬' 讚诇讗 讻专"诪 讜讚诇讗 讻专"注 砖讗讬谉 讛讻诇诇 讗诇讗 注诇 讛专讜讘. 专讘讗 讗诪专 讛讗 讜讛讗 专讘讬 讜诪讜讚讛 专讘讬 讘讻专转 讚讬讜诪讬讛 驻讬' 专讘讗 诇讗 拽讬讘诇讛 诇砖诪注转讗 讚讛讗 讘转专讬讬转讗 讻讚拽住"讚 讚诪拽砖讛 讜诇讬转 诇讬讛 谞诪讬 讛讗 讚讗诪专讬谞谉 诇注讬诇 讚专' 讬讛讜讚讛 诇讬转 诇讬讛 讚专讘讬 讗诇讗 住"诇 讚讛讗 讚讗诪专讬谞谉 讚专' 住"诇 讻专"讬 诇讗讜 讚讜拽讗 讜转"拽 讚专"讬 讗讬转 诇讬讛 讚专' 讜讻讚拽转谞讬 讗驻讬诇讜 住驻专讗 拽诪讬讬转讗 讚讬讜讛"讻 诪讻驻专 讗祝 注诇 砖讗专 讞讬讬讘讬 讻专讬转讜转 讗驻讬诇讜 讘诇讗 转砖讜讘讛 诪"诪 讚讬讜讛"讻 注爪诪讜 讗讬谞讜 诪讻驻专 讜住转诐 住驻专讗 拽诪讬讬转讗 专讘讬 讚讘注讬 转砖讜讘讛 讘讻专转 讚讬讜诪讬讛 讜讛讗 讘转专讬讬转讗 讚拽转谞讬 讬讜讛"讻 讛讜讗 诪"诪 讘砖讗专 讻专讬转讜转 拽诪"诇 讚诇讗 讚诪讬 讘讛讗 诇讞讟讗转 砖讗注"驻 砖讛讜讗 讗讬谞讜 诪讜讚讛 讘讬讜讛"讻 诇讻讘讚讜 讻专讗讜讬 诪讻驻专 讛讜讗 诇讜 注诇 砖讗专 讻专讬转讜转 讜讗驻讬诇讜 讘诇讗 转砖讜讘讛 讜讗"转 诪"诪 转讬拽砖讬 诇谉 讚讛讗 讻诇 住转诐 住讬驻专讗 专"讬 讬"诇 讚讛讗 诇"拽 讚诇讛讻讬 住转诪讗 转谞讗 讚住转诐 住讬驻专讗 诇讗砖诪讜注讬谞谉 讚专"讬 讗讬转 诇讬讛 讚专讘讬 讜讗"转 讜诇讬诪讗 讛讗 讜讛讗 专"讬 讜讻讗谉 讘讻专转 讚讬讜诪讬讛 讜讻讗谉 讘砖讗专 讻专讬转讜转 讬"诇 讚讛讗 诇讬转讗 讚讻讬讜谉 讚诇讗 讗砖讻讞谉 诇讛 讘讛讚讬讗 诇专"讬 讜讗砖讻讞谉 诇讛 诇专讘讬 讚拽转谞讬 砖讬讜讛"讻 诪讻驻专 讘诇讗 转砖讜讘讛 诇讬转 诇讬讛 诇诪讬诪专 讗诇讗 讚讛讗 讜讛讗 讻专讘讬 讚诪转谞讬' 讜讝讛 驻砖讜讟 讻谞"诇 讜讛砖转讗 讗诇讬讘讗 讚专讘讗 讗讱 讞诇拽 诇诪注讜讟讬 讻专转 讚讬讜诪讬讛 (驻讬' 讚讗祝 讚诪讜注讬诇 诇砖讗专 讻专讬转讜转 讗祝 砖讗讬谞讜 诪讜讚讛 讘讬讜讛"讻 诇讻讘讚讜 诪"诪 诇讻专转 讚讬讜诪讗 诪讬讛讗 诇讗 讬讜注讬诇讜):



讻讙讜谉 讚注讘专 住诪讜讱 诇砖拽讬注转 讛讞诪讛 讚诇讗 讛讜讛 砖讛讜转 讘讬讜诐 诇讻驻讜专讬讛 讗讬 谞诪讬 讚讞谞拽转讬讛 讗讜诪爪讗 讚讗讻诇 讜诪转 诇砖注转讬讛 讜讗讬谉 讬讜讛"讻 诪讻驻专 注诇 讛诪转 讘注讘讬专讛 讻讬讜谉 砖诇讗 讞诇 注诇讬讜 讗讞"讻 讬讜讛"讻 讘讞讬讜转:





讛诪讗讬专讬

讝讛 砖讘讬讗专谞讜 讘诪砖谞讛 砖砖注讬专 讛诪砖转诇讞 诪讻驻专 注诇 讻诇 讛注讘讬专讜转 注砖讛 讜诇讗 转注砖讛 诪讝讬讚 讗讜 砖讜讙讙 讛谉 砖谞讜讚注 住驻拽谉 讻诇 砖讗讬谞讜 讘拽专讘谉 诪讬讜讞讚 砖讬转讻驻专 诇讜 讘讜 讛谉 砖诇讗 谞讜讚注 讛谉 讻专讬转讜转 讜诪讬转讜转 讘讬转 讚讬谉 诪"诪 诇诪爪讜转 注砖讛 诪讬讛讗 讗讬谉 爪专讬讱 讗诇讗 讻诇 砖注讘专 注诇 诪爪讜转 注砖讛 讜注砖讛 转砖讜讘讛 讛专讗讜讬讛 注诇 讛讚专讱 砖讘讬讗专谞讜讛 讘诪拽讜诪讛 谞转讻驻专 诇讜 诪讬讚 讜诪"诪 讻诇 砖诇讗 注砖讛 转砖讜讘讛 讛专讗讜讬讛 讗讬谉 诪转讻驻专 诇讜 砖讗讬谉 诇讱 诪讬 砖讗讬谞讜 转讜讛讗 砖讬转讻驻专 讗驻讬' 讘拽专讘谉 讜讗驻讬' 讘讬讜诐 讛讻讬驻讜专讬诐 讜讗驻讬' 讘诪讬转讛 讜诪注转讛 讗讬谞讱 爪专讬讱 诇讜诪专 注诇 讬讜诐 讛讻驻讜专讬诐 砖讗讬谞讜 诪讻驻专 注诇 讻专转 讚讬讜诪讬讛 专"诇 讻专转 砖诇 注爪诪讜 讻讙讜谉 砖讗讻诇 讘讜 讗讜 注砖讛 诪诇讗讻讛 讗诇讗 讗祝 注诇 砖讗专 注讘讬专讜转 讗讬谞讜 诪讻驻专 讗诇讗 讘转砖讜讘讛 砖诇讬诪讛 讛讗 讻诇 砖注砖讛 转砖讜讘讛 诪转讻驻专 讘讜 讜讗驻讬' 诪讝讬讚 讞讜抓 诪诪拽爪转 注讘讬专讜转 讞诪讜专讜转 讘讬讜转专 砖讻诇诐 转讜诇讬诐 讜讛诪讬转讛 诪诪专拽转 讻诪讜 砖讬转讘讗专 讘诪拽讜诪讜转 讜讛拽专讘谞讜转 诪"诪 讗讬谉 诪讻驻专讬谉 讗诇讗 注诇 讛砖讜讙讙 讞讜抓 诪讗专讘注讛 砖讘讗讬谉 注诇 讛诪讝讬讚 讜讛诐 讗砖诐 砖诇 砖驻讞讛 讞专讜驻讛 讜砖诇 谞讝讬专 讜砖诇 砖讘讜注转 讛驻拽讚讜谉 讜讞讟讗转 砖诇 砖讘讜注转 讛注讚讜转:



诇注谞讬谉 讘讬讗讜专 讛住讜讙讬讗 诪讛 砖讗诪专讜 讻讗谉 讛讗 讜讛讗 专' 讜诪讜讚讛 专' 讘讻专转 讚讬讜诪讬讛 讻诇讜诪' 砖讝讜 砖讗诪专讜 砖讗讬谉 诪讻驻专 讗诇讗 注诇 讛砖讘讬谉 驻讬' 讘讻专转 讚讬讜诪讬讛 讜讝讜 砖讗诪' 讬讜诐 讛讻驻讜专讬诐 讛讜讗 诪"诪 驻讬专讜砖讜 注诇 砖讗专 注讘讬专讜转 讜讗转讛 爪专讬讱 诇砖讗讜诇 讜讛诇讗 注诇 砖诇讗 讛转注谞讛 讘讜 讜注砖讛 讘讜 诪诇讗讻讛 讛讜讗 讗讜诪专 讬讜诐 讛讻驻讜专讬诐 讛讜讗 诪"诪 讻讱 驻讬专讜砖讜 讗驻讬' 诇讗 讛转注谞讛 讘讜 讜讻讜' 砖讛讬讛 诇谞讜 诇讜诪专 砖讗讬谞讜 讬讜诐 讛讻驻讜专讬诐 讗爪诇讜 诪讻驻专 讛讜讗 注诇 砖讗专 注讘讬专讜转 砖讘讻诇 讛砖谞讛 讗讘诇 注诇 砖诇 注爪诪讜 专"诇 注砖讬讬转 讛诪诇讗讻讛 讘讜 讜讗讻讬诇转讜 讗讬谞讛 诪转讻驻专转 讗诇讗 讘转砖讜讘讛 讜诇注谞讬谉 驻住拽 诪讬讛讗 讘讝讜 讗讬谉 诇谞讜 讻诪讜 砖讻转讘谞讜:





专"讬 诪讬讙讗砖

讗诪专 诇讬' 讗讘讬讬 讚讜拽讗 拽讗 讗诪专 诪专 讚专讘讬 住讘专 诇讛 讻专"讬 砖讛讻讛谞讬诐 讜诇讜讬诐 讜讬砖专讗诇 讛讜砖讜讜 讻讜诇诐 诇讛转讻驻专 讘砖注讬专 讛诪砖转诇讞 讘砖讗专 注讘讬专讜转 讗讘诇 专"讬 诇讗 住讘专 诇讛 讻专讘讬 讘诪讗讬 讚拽讗诪专 砖讻诇 注讘讬专讜转 砖讘转讜专讛 讘讬谉 注砖讛 转砖讜讘讛 讜讘讬谉 诇讗 注砖讛 转砖讜讘讛 讬讜"讛讻 诪讻驻专 讜诪砖"讛 拽讗 诪转讜拽诪讛 诪转谞讬' 讻专讘讬 讜诇讗 讻专"讬 讗讜 讚诇诪讗 讻讬 讛讬讻讬 讚专讘讬 住讘专 诇讛 讻专"讬 诇注谞讬谉 讻讛谞讬诐 诇讜讬诐 讜讬砖专讗诇 砖讛讜砖讜讜 讻讜诇诐 讘砖注讬专 讛诪砖转诇讞 讘砖讗专 注讘讬专讜转 讛"谞 专' 讬讛讜讚讛 住讘专 诇讛 讻专讘讬 讚讗诪专 讻诇 注讘讬专讜转 砖讘转讜专讛 讘讬谉 注砖讛 转砖讜讘讛 讘讬谉 诇讗 注砖讛 转砖讜讘讛 讬讜"讛讻 诪讻驻专 讜讛讬讬谞讜 讚拽讗诪专 专讘讬 讜住讘专 诇讛 讻专' 讬讛讜讚讛 讜诇讗 讗诪专转 专"讬 讜住讘专 诇讛 讻专讘讬 讜诪砖讜诐 讗讜专讞讗 讚诪讬诇转讗 诇诪讬诪专 转诇诪讬讚 住讘专 诇讛 讻专讘讬' 诪讗讬 讜诇讗讜 诇诪讬诪专讗 讚专讘讬讛 住讘专 诇讛 讻转诇诪讬讚讬' 讗"诇 讚讜拽讗 拽讗 讗诪讬谞讗 专讘讬 住讘专 诇讛 讻专"讬 讗讘诇 专"讬 诇讗 住讘专 诇讛 讻专讘讬 诪讗讬 讛讬讗 讻诇讜诪专 讜讛讬讻谉 砖诪注讬谞谉 诇讬' 诇专"讬 讚诇讗 住讘专 讻专讘讬 讚讗诪专 讻诇 注讘讬专讜转 砖讘转讜专讛 讘讬谉 注砖讛 转砖讜讘讛 讘讬谉 诇讗 注砖讛 转砖讜讘讛 讬讜"讛讻 诪讻驻专 讚转谞讬讗 讘住讬驻专讗 讬讻讜诇 讬讛讗 讬讜"讛讻 诪讻驻专 注诇 砖讘讬诐 讜注诇 砖讗讬谞谉 砖讘讬诐 讜讚讬谉 讛讜讗 讜讻讜' 注讚 转"诇 讗讱 讘注砖讜专 诇讞讜讚砖 讜讙讜' 讗讱 讞诇拽 诪讻驻专 讛讜讗 注诇 砖讘讬诐 讜讗讬谞讜 诪讻驻专 注诇 砖讗讬谞谉 砖讘讬诐 住转诐 住讬驻专讗 专' 讬讛讜讚讛 讜拽讗诪专 砖讘讬诐 讗讬谉 砖讗讬谞诐 砖讘讬诐 诇讗 讗诇诪讗 专"讬 诇讗 住讘专 诇讛 讻专讘讬:



讜专诪讬 住转诐 住讬驻专讗 讗住转诐 住讬驻专讗 讚转谞讬讗 讬讻讜诇 诇讗 讬讛讗 讬讜"讛讻 诪讻驻专 讗诇讗 讗"讻 讛转注谞讛 讘讜 讜拽专讗讜 诪拽专讗 拽讜讚砖 讜诇讗 注砖讛 讘讜 诪诇讗讻讛 诇讗 讛转注谞讛 讘讜 讜诇讗 拽专讗讜 诪拽专讗 拽讜讚砖 讜注砖讛 讘讜 诪诇讗讻讛 诪谞讬谉 砖诪讻驻专 转"诇 讬讜诐 讛讻驻讜专讬诐 诪"诪 讛谞讛 讗注驻"讬 砖讛讜讗 专砖注 砖讛专讬 诇讗 讛转注谞讛 讘讬讜"讛讻 讜诇讗 拽专讗讜 诪拽专讗 拽讜讚砖 讜注砖讛 讘讜 诪诇讗讻讛 讬讜"讛讻 诪讻驻专 拽砖讬讗 住转诐 住讬驻专讗 讗住转诐 住讬驻专讗 讗诪专 讗讘讬讬 诇"拽 讛讗 专' 讬讛讜讚讛 讛讗 专讘讬 讻诇讜诪专 讛讛讬讗 住转诪讗 讚拽转谞讬 砖讘讬诐 讗讬谉 砖讗讬谉 砖讘讬诐 诇讗 专' 讬讛讜讚讛 讛讬讗 讜讛讗讬 住转诪讗 讗讞专讬谞讗 讚拽转谞讬 讬讜"讛讻 诪讻驻专 诪"诪 专讘讬 讛讬讗 讚诪砖诪注 讚诪讻驻专 讜讗驻讬' 注诇 诪讬 砖讛讜讗 专砖注 讜诇讗 讛转注谞讛 讘讬讜"讛讻 讜诇讗 拽专讗讜 诪拽专讗 拽讚砖 讜注砖讛 讘讜 诪诇讗讻讛 专讘讬 讛讬讗 讚讗诪专 讻诇 注讘讬专讜转 砖讘转讜专讛 讘讬谉 注砖讛 转砖讜讘讛 讜讘讬谉 诇讗 注砖讛 转砖讜讘讛 讬讜"讛讻 诪讻驻专. 专讘讗 讗诪专 讛讗 讜讛讗 专讘讬 讜诪讜讚讛 专讘讬 讘讻专转 讚讬讜诪讬' 讻诇讜诪专 讗注"讙 讚住"诇 讚讻诇 注讘讬专讜转 砖讘注讜诇诐 讘讬谉 注砖讛 转砖讜讘讛 讘讬谉 诇讗 注砖讛 转砖讜讘讛 讬讜"讛讻 诪讻驻专 诪讜讚讛 专讘讬 讘讻专转 讚讬讜诪讬' 讻诇讜诪专 讘诪讬 砖诪转讞讬讬讘 讻专转 讘讬讜"讛讻 注爪诪讜 诪讞诪转 砖诇讗 讛转注谞讛 讘讜 讜诇讗 拽专讗讜 诪拽专讗 拽讚砖 讜注砖讛 讘讜 诪诇讗讻讛 砖讗讬谉 讗讜转讜 讬讜讛"讻 诪讻驻专 诇讜 注诇 讗讜转讜 注讜谉 讜讗注驻"讬 砖诪讻驻专 诇讜 注诇 砖讗专 注讜讜谞讜转讬讜 砖注砖讛 拽讜讚诐 讬讜讛"讻 注爪诪讜 讗"谞 讘讬讜讛"讻 砖诇讗 诪讞诪转 讬讜"讛讻 注爪诪讜 讛讬诇讻讱 讛讛讬讗 住转诪讗 讚拽转谞讬 讬讜"讛讻 诪讻驻专 诪讻诇 注讜谉 讚诪砖诪注 讚诪讻驻专 诇讜 讜讗注驻"讬 砖诇讗 讛转注谞讛 讘讜 讜诇讗 拽专讗讜 诪拽专讗 拽讚砖 讜注砖讛 讘讜 诪诇讗讻讛 讗砖讗专 注讘讬专讜转 拽讗讬 讘专 诪讗讜转讜 注讜谉 砖诇 讬讜"讛讻 注爪诪讜 讜讛讛讬讗 住转诪讗 讗讞专讬谞讗 讚拽转谞讬 砖讘讬诐 讗讬谉 砖讗讬谉 砖讘讬诐 诇讗 讗注讜谉 讚讬讜"讛讻 注爪诪讜 拽讗讬 讻讙讜谉 砖诇讗 讛转注谞讛 讘讜 讜诇讗 拽专讗讜 诪拽专讗 拽讚砖 讜注砖讛 讘讜 诪诇讗讻讛 砖讗诐 注砖讛 转砖讜讘讛 讘讗讜转讜 讬讜"讛讻 注爪诪讜 诪讻驻专 诇讗讞专 砖注讘专 注诇 讛讻专转 讜注砖讛 讘讜 诪诇讗讻讛 讜讗讻诇 讬讜"讛讻 诪讻驻专 砖讗注驻"讬 砖讘转讞讬诇转讜 讛专讬 注讘专 注诇 讻专转 讚讬讜诪讬' 讜讗讻诇 讜注砖讛 诪诇讗讻讛 讻讬讜谉 砖讞讝专 讘讜 诇讗诇转专 讜注砖讛 转砖讜讘讛 讘讗讜转讜 讬讜"讛讻 注爪诪讜 诪讻驻专 诇讜 讜讗诐 注讚讬谉 注讜诪讚 讘诪专讚讜 讛讜讗 讜诪砖诇讬诐 讗讜转讜 讛讬讜诐 讜诇讗 注砖讛 转砖讜讘讛 讗讬谞讜 诪讻驻专 讚讗讬 诇讗 转讬诪讗 讛讻讬 讗诇讗 讗驻讬' 讻专转 讚讬讜诪讬' 谞诪讬 住"诇 诇专讘讬 讚讗讜转讜 讬讜"讛讻 诪讻驻专 诇讜 讜讗注驻"讬 砖诇讗 注砖讛 转砖讜讘讛 讛讗讬 讚拽讗诪专 讻讬 讻诇 讛谞驻砖 讗砖专 诇讗 转注讜谞讛 讜谞讻专转讛 讛讬讻讬 诪砖讻讞转 诇讛 诇专' 讛讗 讬讜"讛讻 注爪诪讜 诪讻驻专 砖讛专讬 谞驻讟专 诪讻专转 讜诪讛讚专讬谞谉 讗诇诪讗 诇讗 讻诇讜诪专 诪砖讜诐 讛讗 诇讗 讗讬专讬讗 讚讗讬讻讗 诇诪讬诪专 诇注讜诇诐 讬讜"讛讻 注爪诪讜 诪讻驻专 讜讗驻讬' 注诇 讻专转 讚讬讜诪讬' 讘讬谉 砖注砖讛 转砖讜讘讛 讘讬谉 诇讗 注砖讛 转砖讜讘讛 讜讚拽讗 讗诪专转 讗"讻 讛讗讬 讚拽讗诪专 专讞诪谞讗 讻讬 讻诇 讛谞驻砖 讗砖专 诇讗 转注讜谞讛 讜谞讻专转讛 讛讬讻讬 诪砖讻讞转 诇讛 讻讙讜谉 砖讗讻诇 讘诇讬诇讬 讬讜"讛讻 讜诪讬转 讘讛讛讜讗 诇讬诇讬讗 讚诇讗 讗转讬 诇讬' 讬讜诪讗 诇讻驻讜专讬 诇讬讛:



讜讚讬讬拽讬谞谉 转讜 讜讗讻转讬 讻专转 讚诇讬诇讬讗 讛讜讗 讚讗讬讻讗 讻专转 讚讬诪诪讗 诇讬讻讗 诪讗讬 讗讬讻讗 诇诪讬诪专 讚住"诇 诇专讘讬 讚诇讗 诪砖讻讞转 诇讛 讻诇诇 讜诪讜拽诪讬谞谉 诇讬讛 诇讛讗讬 拽专讗 讘讚讗讻诇 讘诇讬诇讬讗 讜讛讗 讘注爪诐 讛讬讜诐 讛讝讛 讻转讬讘 讚诪砖诪注 讘讬讜诐 注爪诪讜. 讜诪讛讚专讬谞谉 讗诇诪讗 诇讗 讻诇讜诪专 讗讻转讬 诪砖讻讞转 诇讛 诇讻专转 讚讬诪诪讗 讚诪讞讬讬讘 注诇讛 讻讙讜谉 讚讗讻诇 讗讜诪爪讗 讜讞谞拽转讬' 讜诪讬转 诇讗诇转专 诪讬拽诪讬 讚诇驻谞讬 讬讜诪讗 讚拽讬讬诪讗 诇谉 砖讗讬谉 讬讜"讛讻 诪讻驻专 讗诇讗 注讚 砖转讞砖讱 讚讛讜讛 诇讬' 诪拽爪转 讬讜"讛讻 讗讬谞讜 诪讻驻专 讜讛讗讬 讻讬讜谉 讚诪讬转 诇讬' 讘诪拽爪转 讛讬讜诐 诇讗 注诇转讛 诇讜 讻驻专讛 讗"谞 诪砖讻讞转 诇讛 讻讙讜谉 讚讗讻诇 住诪讜讱 诇砖拽讬注转 讛讞诪讛 讜讙诪专讛 诇讗讻讬诇转讜 讘讛讚讬 讙诪专 讬讜诪讗 讚诇讗 讛讜讬 诇讬' 砖讛讜转 讘讬讜诐 诇讻驻讜专讬 诇讬':



讜转谞讗 转讜谞讗 驻讬' 讗驻讬专讜拽讗 拽诪讗 拽讗讬 讚拽讗诪专 讻讙讜谉 砖讗讻诇 讗讜诪爪讗 讜讞谞拽转讬讛 诪拽诪讬 讚诇驻谞讬 讬讜诪讗 讚讗诇诪讗 讬讜"讛讻 讗讬谞讜 诪讻驻专 讗诇讗 注讚 砖转讞砖讱:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讜专讘谞谉 讚讗讬转 讻讜' 诪讬转讛 诪诪专拽转 讗讞专 讬讜讛"讻 讗讘诇 讬讜讛"讻 讻讜' 注讻"诇 诪驻讬专讜砖讜 谞专讗讛 讚诇专讘谞谉 谞诪讬 讘砖讗专 注讘讬专讜转 谞诪讬 诪讬转讛 讗讬谞讛 诪诪专拽转 讘诇讗 讬讜讛"讻 讜讻谉 谞专讗讛 诇讛讜讻讬讞 讚讗诇"讻 讛讜讬讗 住讘专转 专讘讬 讜专讘谞谉 讛驻讜讻讬诐 讚诇专讘讬 诪讜讻讞 诇拽诪谉 讙讘讬 注讘讬讚 讘诇讬诇讛 讜诪转 讜讗讻诇 讗讜诪爪讗 讻讜' 讚讗祝 讗诐 讬讜讛"讻 诪讻驻专 讘诇讗 诪讬转讛 讘砖讗专 注讘讬专讜转 诪讬转讛 讘诇讗 讬讜讛"讻 讗讬谞讜 诪讻驻专 讜拽"诇:


转讜住' 讘讚"讛 讘注讜诪讚 讘诪专讚讜 讻讜' 讜讛讗 诇讗 讗转讬讗 讗驻讬' 讻专讘谞谉 讚讗讬转 诇讛讜 讚诪讬转讛 讻讜' 注讻"诇 讜诇讗 谞讬讞讗 诇讛讜 诇讗讜拽诪讗 讻专讘谞谉 讜讘砖诇砖讛 注讘讬专讜转 讚住转诪讗 拽转谞讬 讜诇讗 讗讬讬专讬 讘讙' 注讘讬专讜转 讻讚诪讜讻讞 讘砖诪注转讬谉 讚讛讛讬讗 讚拽转谞讬 讚讬讜讛"讻 讗讬谞讜 诪讻驻专 注诇 砖讗讬谞谉 砖讘讬诐 诇讗 诪转讜拽诐 诇讬讛 讻专讘讬 讜讘讙' 注讘讬专讜转 诪砖讜诐 讚住转诪讗 拽转谞讬 讜讘砖讗专 注讘讬专讜转 讗讬讬专讬 讜注讜讚 谞专讗讛 讚讗讬 诪转讜拽诪讗 讛转诐 讻专讘谞谉 讜讘讙' 注讘讬专讜转 讛"谞 讗讬讻讗 诇讗讜拽诪讗 讻专讘讬 讜讘讙' 注讘讬专讜转 讜讗讬 诪砖讜诐 讚拽转谞讬 诪讬转讛 讚讬讜讛"讻 讜转砖讜讘讛 住讙讬 讛"谞 转拽砖讬 诇讱 诇专讘谞谉 讗诪讗讬 拽转谞讬 讬讜讛"讻 讚讛讗 讘诪讬转讛 讜转砖讜讘讛 住讙讬 讗诇讗 注"讻 讗讜 讗讜 拽讗诪专 讗讜 诪讬转讛 讜转砖讜讘讛 讗讜 讬讜讛"讻 讜转砖讜讘讛 讜讚讜"拽:


讘讚"讛 砖讗讬谉 诪讻驻专讬谉 讻讜' 讜讬"诇 讚讗讬讻讗 诇诪讬驻专讱 砖讻谉 讗讬谉 诪讻驻专 注诇 讞讬讬讘讬 讻专讬转讜转 讻讜' 注讻"诇 讜诪转专讜讬讬讛讜 诇讬讻讗 诇诪讬诇祝 讚讗诐 转驻专讱 诪讛 诇讛谞讛讜 砖讗讬谞谉 诪讻驻专讬谉 注诇 讞讬讬讘讬 讻专讬转讜转 专讜讘 讞讟讗讜转 讜讗砖诪讜转 讬讜讻讬讞讜 讚诪讻驻专讬谉 注诇 讞讬讬讘讬 讻专讬转讜转 讜讗讬谉 诪讻驻专讬谉 注诇 砖讗讬谞谉 砖讘讬谉 诪讛 诇专讜讘 讞讟讗讜转 讜讗砖诪讜转 砖讗讬谞谉 诪讻驻专讬谉 注诇 讝讚讜谉 讗砖诐 砖驻讞讛 讞专讜驻讛 讜谞讝讬专 讬讜讻讬讞讜 讚讗讬讻讗 诇诪讬诪专 诪讛 诇讛爪讚 讛砖讜讛 砖讘讛谉 砖讻诇 讗诇讜 讗讬谉 讻驻专转谉 诪专讜讘讛 诪砖讗"讻 讬讜讛"讻 讚讻驻专转讜 诪专讜讘讛 讜注讬"诇 诪讛 诇讛爪讚 讛砖讜讛 砖讘讛谉 砖讗讬谉 诪讻驻专讬谉 注诇 讝讚讜谉 讻专转 诪讬讛讜 讘砖诪注转讬谉 讚讘注讬 诇诪讙诪专 讞讚讗 诪讞讚讗 诇讗 讘注讬 诇诪驻专讱 讛讱 驻讬专讻讗 讚讻驻专转讜 诪专讜讘讛 诪砖讜诐 讚讗讬谞讜 专拽 驻讬专讻讗 讻诇 讚讛讜 讜诇讗 驻专讻讬谞谉 诇讛 讗讞讚讗 诪讞讚讗 讻诪"砖 讛转讜住' 诇注讬诇 讜诪转讜讱 砖诪注转讬谉 讛讜讻讬讞讜 讻谉 讚讻驻专转讜 诪专讜讘讛 讗讬谞讛 专拽 驻讬专讻讗 讻诇 讚讛讜 讜讘讝讛 讬转讬讬砖讘 诪讛 砖讛拽砖讜 讛转讜住' 诇拽诪谉 讜谞讬诪讗 讚讬讜讛"讻 诇讗 讬讻驻专 注诇 讛诪讝讬讚 诪"讚 讗讞讟讗转 讻讜' 讜诇讗 驻专讻讬谞谉 诪讛 诇讞讟讗讜转 讜讗砖诪讜转 砖讗讬谉 讻驻专转谉 诪专讜讘讛 诪砖讜诐 讚讛讜讬 驻讬专讻讗 讻诇 讚讛讜 讜诇讗 驻专讻讬谞谉 诇讛 讗讞讚讗 诪讞讚讗 讜讚讜"拽:


讘讚"讛 讛讜讗讬诇 讜诪讻驻专 讻讜' 谞讬诪讗 讚讬讜讛"讻 诇讗 讬讻驻专 注诇 讛诪讝讬讚 诪讬讚讬 讚讛讜讛 讗讞讟讗转 讻讜' 注讻"诇 讜讗讬谉 诇讛拽砖讜转 讚讗讚专讘讛 讚讟驻讬 谞讬诇祝 讘拽"讜 诪讗砖诐 砖驻讞讛 讞专讜驻讛 讜谞讝讬专 砖讬讻驻专 讬讜讛"讻 注诇 讛诪讝讬讚 诪讚诪讻驻专 讬讜讛"讻 注诇 讞讬讬讘讬 讻专讬转讜转 讜讛谞讛讜 讗讬谉 诪讻驻专讬谉 注诇 讞讬讬讘讬 讻专讬转讜转 讚讬"诇 讚讗讬讻讗 诇诪讬诪专 讞讟讗讜转 讜讗砖诪讜转 讬讜讻讬讞讜 讚诪讻驻专讬谉 注诇 讞讬讬讘讬 讻专讬转讜转 讜讗讬谉 诪讻驻专讬谉 注诇 讛诪讝讬讚:


讜讚注 讚拽讜砖讬讬转诐 讚讬讜讛"讻 诇讗 讬讻驻专 注诇 讛诪讝讬讚 讛讬讬谞讜 讬讜讛"讻 讛讬讜诐 注爪诪讜 讘讝讜诇转 砖注讬专 讛诪砖转诇讞 讻砖讬讟转诐 诇拽诪谉 讚讬讜讛"讻 注爪诪讜 诪讻驻专 讗讘诇 注诇 砖注讬专 诪砖转诇讞 讙讜驻讬讛 讜讚讗讬 讚诇讗 讛讜讛 拽砖讬讗 诇讛讜 讚诇讗 讬讻驻专 注诇 讛诪讝讬讚 讚讛讗 讘讬讛 谞诪讬 讻转讬讘 诪驻砖注讬讛诐 诇讻诇 讞讟讗转诐 讜驻砖注讬诐 讛讬讬谞讜 讝讚讜谉 讜诪讬谞讬讛 讬诇讬祝 谞诪讬 讘驻"讘 讚讻专讬转讜转 诪讛 驻砖注讬诐 讚诇讗讜 讘谞讬 拽专讘谉 讻讜' 讜诪"砖 讛转讜住' 讘转讬专讜爪诐 讜注讜讚 讚讗讚专讘讗 谞讬诇祝 诪砖注讬专 讛谞注砖讛 讘驻谞讬诐 讻讜' 讛"谞 讛"诪 诇诪讬诪专 讚谞讬诇祝 讬讜讛"讻 注爪诪讜 诪砖注讬专 讛诪砖转诇讞 讗诇讗 讚谞讬讞讗 诇讛讜 诇讛讝讻讬专 诪讛 砖诪驻讜专砖 讘讬讛 诇注讬诇 讘砖诪注转讬谉 讘砖注讬专 讛谞注砖讛 讘驻谞讬诐 讚驻砖注讬诐 讗诇讜 讛诪专讚讬诐 讜讚讜"拽:





诪讛专砖"讗 - 讞讬讚讜砖讬 讗讙讚讜转

讻讬 讚讘专 讛' 讘讝讛 讝讛 讛驻讜专拽 注讜诇 讻讜' 诪驻讜专砖 驻' 讞诇拽:





讞讻诪转 砖诇诪讛

专砖"讬 讘讚"讛 讗诇诪讗 诇讗 讻讜' 讘讬讜讛"讻 讜讛讗 讻讜' 诇讬讛 讚讗讬谉 诪讻驻专 讻讜' 讻爪"诇 讜讛讚"讗:


转讜住' 讘讚"讛 诇讗 拽专讗讜 讻讜' 拽讬讘诇讜 注诇讬讜 讘讘专讻讜转讬讜 诇讜诪专 讻讜' 讻爪"诇:





专砖"砖

讙诪专讗 讜讗转 诪爪讜转讜 讛驻专 讝讛 讛诪驻专 讘专讬转 讘讘砖专. 注驻专砖"讬 讜诇讻讗讜专讛 讬诇"驻 诪砖讜诐 讚讻转讬讘 讙讘讛 讘驻' 诇讱 讗转 讘专讬转讬 讛驻专:



专砖"讬 讚"讛 讜专讘谞谉. 诪讬转讛 诪诪专拽转 讗讞专 讬讜讛"讻. 讘讝讛 谞专讗讛 讚诪转讜专抓 拽讜砖讬转 讛专专"砖 讘转讜住' 讚"讛 讘注讜诪讚 讚讛转诐 驻讬' 诪讬转讛 讗讜 讬讜讛"讻 (讜讻诪"砖 讙诐 讛诪讛专砖"讗) 讚讘注讬 转砖讜讘讛 注诐 讻"讗 讘驻"注:



转讚"讛 讘注讜诪讚. 讜讛讗 诇讗 讗转讬讗 讗驻讬' 讻专讘谞谉 讻讜'. 注讬' 诪讛专砖"讗 讜诇驻诇讗 砖诇讗 讛讘讬讗 讚讘专讬 讛转讜住' 讚讬讜诪讗 砖诐:





讛讙讛讜转 讬注讘"抓

转讜住' 讚"讛 诇讗. 讚诇讗 讗砖讻讞谉 讻讜'. 谞"讘 讜诇讬 谞专讗讛 讻讚专砖"讬 讚讗转讬 诪讝讻讜专 讗转 讬讜诐 讛砖讘转 诇拽讚砖讜 讗转 诪专讘讬 讬讜诐 讛讻驻讜专讬诐 讚讗拽专讬 谞诪讬 砖讘转 砖讘转讜谉 (讜讗驻讬' 讬"讟 讘讻诇诇 诪爪讜转 拽讚讜砖 讛讬讜诐) 讜讚专砖讛 讚讝讻专讛讜 注诇 讛讬讬谉 [驻住讞讬诐 讚祝 拽"讜 注"讗 讜注讬' 转讜住' 砖诐 讜砖"诪] 讗住诪讻转讗 诇讛讬讻讗 讚讗驻砖专 讜讛讬讻讗 讚诇讬讻讗 讬讬谉 讜讗讬讻讗 驻转 诪拽讚砖 注诇讬讜. 讜讛讬讻讗 讚诇讬讻讗 诇讗 讛讗 讜诇讗 讛讗 诪讬讛讗 讞讬讜讘讗 讚拽讚讜砖 诇拽专讜转讜 诪拽专讗 拽讚砖 讜讚讗讬 讘诪拽讜诪讜 注讜诪讚. 讜爪专讬讱 诇拽讬讬诪讜 讘转驻诇讛 讜讗注"讙 讚转驻诇讛 讙讜驻讛 讚专讘谞谉. 诇讗 讛讬讗. 讗诇讗 谞讜住讞讬 讛讘专讻讜转 讜诪谞讬讬谞谉 诪讚专讘谞谉 讗讘诇 注拽专 转驻诇讛 讚讗讜专讬讬转讗 讻讚讬诇驻讬谞谉 [讘专讬砖 转注谞讬转 讜讘住驻专讬] 诪讜诇注讘讚讜 讘讻诇 诇讘讘讻诐:





讘谉 讬讛讜讬讚注

'讜职讗侄转 诪执爪职讜指转讜止 讛值驻址专', 讝侄讛 讛址诪旨值驻值专 讘旨职专执讬转 讘旨址讘旨指砖讉指专 (讘诪讚讘专 讟讜, 诇讗). 谞专讗讛 讚讚专砖 '诪执爪职讜址转 讜指讗"讜 讛值驻址专' 讜讗"讜 专诪讝 诇讘专讬转. 讙诐 讚专讬砖 转讬讘转 '讜职讗侄转' 注诇 讘专讬转 砖讛讜讗 诇砖讜谉 讗讜转.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讝讛 讛驻讜专拽 注讜诇. 注讬讬谉 讬讘诪讜转 讚祝 讟 注"讗 转讜住' 讚"讛 诪讛:





讞讬讚讜砖讬 讞转"住

讙诪' 讘注讜诪讚 讘诪专讚讜 讜专' 讛讬讗 讛讗专讻转讬 讘住讜讙讬讗 讝讜 诪讗讜讚 讘拽讜谞讟专住 诇讜讬转 讞谉 砖诇讬 讜讻讗谉 讗拽爪专. 讜爪专讬讱 诇讛讘讬谉 诪"讟 诇讗 拽讗诪专 诇注讜诇诐 讘讚诇讗 注讘讬讚 转砖讜讘讛 讻讜' 讜诪讗讬 诇砖讜谉 讘注讜诪讚 讘诪专讚讜 讚拽讗诪专. 讜讬砖 诇讜诪专 讚讘住' 转讜住驻转 讬讜讛"讻 诪拽砖讛 诪"讟 诇讗 诪讚拽讚拽 讛砖"住 讛讻讗 讻诪讜 讛转诐 住讜祝 讬讜诪讗 讛砖转讗 诇"转 注砖讛 诪讘注讬讗 讜讬砖 诇讜诪专 讛谞讛 拽砖讛 讛转诐 诪讗讬 诪拽砖讛 讛砖转讗 诇"转 注砖讛 诪讘注讬讗 讚诇诪讗 诪砖诪注讬谞谉 讚讗驻讬' 注砖讛 谞诪讬 讘注讬 转砖讜讘讛 讜诇讗 诪讛谞讬 讬讜"讻 诇讞讜讚 专拽 讝"讗 讚讛专讬 讛转诐 诪讜拽讬 诪转谞讬' 讻专' 讚讬讜"讻 诇讗 讘注讬 转砖讜讘讛 讜讗诐 讻谉 讻诇 讝诪谉 讚诇讗 诪讜拽讬 诪转谞讬' 讚讛讻讗 讻专' 诇讗 讛讬讛 拽砖讛 讛砖转讗 诇"转 注砖讛 诪讘注讬讗 专拽 讘转专 讚诪讜拽讬 讻专' 讛"诇 诇讛拽砖讜转 讛"谞 讻诪讜 讛转诐 讙诐 诇讝讛 讬砖 诇讜诪专 讚诇讻讗讜专讛 讗讬谉 讝讛 诪讜讻专讞 讚诇"转 拽讬诇 诪注砖讛 讚讚讜拽讗 讛转诐 诪讬讬专讬 讘注砖讛 转砖讜讘讛 讘讜讚讗讬 诇"转 拽讬诇 讗讘诇 讛讻讗 讗讬讬专讬 讚诇讗 注砖讛 转砖讜讘讛 讜诪爪讬 讗讬讬专讬 讘注讜诪讚 注讚讬讬谉 讘诪专讚讜 讜讗讬谞讜 专讜爪讛 诇拽讬讬诐 讛注砖讛 砖讗讝 讛注砖讛 讞诪讜专 诪诇"转 讚拽讬讬"诇 诪讻讬谉 讗讜转讜 注讚 砖转爪讗 谞驻砖讜 讜诇讻谉 诪讚拽讚拽 诇讜诪专 讘注讜诪讚 讘诪专讚讜 讜讚讜拽. 讜注讬' 诇拽诪谉 讘住诪讜讱:


讘专砖"讬 讚"讛 讜专讘谞谉 讻讜' 诪讬转讛 诪诪专拽转 讗讞专 讬讜"讻 讻讜' 注讬' 诪讛专砖"讗 砖讛讜拽砖讛 诇讜 诪谞"诇 讚诇讗 住讙讬 讘砖讗专 注讘讬专讜转 讘诪讬转讛 诇讞讜讚 注"砖. 讜诇驻注"讚 讚讛讻讗 诇专' 讝讬专讗 拽讬讬诪讬' 讚诪砖谞讬 讘注讜诪讚 讘诪专讚讜 讜专' 讛讬讗 讜讗讬讛讜 讗讬转 诇讬讛 诇注讬诇 讞' 注"讘 讻讚诪拽砖讛 讛砖"住 讜讻讬 诪讗讞专 砖讗讬谞讜 诪讻驻专 诇诪讛 转讜诇讛 讗诪专 专' 讝讬专讗 诇讜诪专 砖讗诐 诪转 诪转 讘诇讗 注讜谉 讜专讘讗 讛拽砖讛 注诇讬讜 讜讗诐 诪转 诪讬转讛 诪诪专拽转 讗祝 讘诇讗 讬讜"讻 注"砖 讗诐 讻谉 专' 讝讬专讗 住"诇 讚讗讬谉 诪讬转讛 诪诪专拽转 讘诇讗 讬讜"讻 讜砖驻讬专 驻讬专砖"讬 讛讻讗. 讜讛谞讛 讬砖 诇讜诪专 讚专讘讗 讚讗诪专 诇注讬诇 讗诐 诪转 诪讬转讛 诪诪专拽转 讘诇讗 讬讜"讻 讜住"诇 讚诪讬转讛 诪讛谞讬 讘诇讗 讬讜"讻 诇讻谉 拽讗诪专 诇拽诪谉 讻专转 讚讬讜诪讗 诇讬转 诇讬讛 讜诇讗 讞砖 诇砖讬谞讜讬讬 讚讛砖"住 讚诪砖讻讞转 诇讬讛 讘住诪讜讱 诇砖拽讬注转 讛讞诪讛 讗讜 讞谞拽转讬' 讗讜诪爪讗 谞讛讬 讚砖讬谞讜讬讬 讚讞讬拽讗 谞讬谞讛讜 诇讗讜拽诪讗 拽专讗 讚讜拽讗 讘讛讻讬 诪"诪 讛专讬 讻' 转讜住' 讚讛"讛 诪转 诪注爪诪讜 讻诇 讛讬讜诐 拽讜讚诐 讛砖拽讬注讛 讚讬讜"讻 讘住讜驻讜 诪讻驻专 讜讝讛讜 讜讚讗讬 诇讗 讚讜讞拽 讛讜讗 讜诪"讟 谞注诇诐 讝讛 诪专讘讗 讗讘诇 诇驻讬 讛谞"诇 讗"砖 讻讬讜谉 讚住"诇 诇专讘讗 讚诇专讘谞谉 诪讬转讛 诪诪专拽转 讘诇讗 讬讜"讻 诇讗 住"诇 砖专' 讬讞诇讜拽 注诇 讝讛 讜讬讛讬讛 住讘专讜转 讛驻讜讻讜转 讜讝讛讜 讛讬驻讱 诪诪"砖 诪讛专砖"讗 讘讚讘专讬 专砖"讬:


讜讘讝讛 讗"砖 驻住拽 讛专诪讘"诐 砖驻住拽 诇讞诇拽 讘讬谉 讞诪讜专讜转 诇拽诇讜转 讚讘拽诇讜转 诇讗 讘注讬 转砖讜讘讛 讜住"诇 讚专讘谞谉 诇讗 驻诇讬讙讬 讻"讗 讘讞诪讜专讜转 讚讜诪讬讗 讚讛谞讱 讙' 讜讛拽砖讛 驻谞讬 讬讛讜砖注 讗"讻 诇讜拽诪讬 诪转谞讬' 讻专讘谞谉 讜讘注讜诪讚 讘诪专讚讜 讚讘拽诇讜转 诇讗 讘注讬 转砖讜讘讛 讜讞诪讜专讜转 讘转砖讜讘讛 讗讬讬专讬 讚讛讗 讛砖转讗 讚诪讜拽诪讬谞谉 讻专' 谞诪讬 诇讗 讘讞讚 讙讜讜谞讗 讗讬讬专讬 讚讛讗 讛谞讱 讙' 注"讻 讘注讬 转砖讜讘讛 讜注"讻 讛讗 讻讚讗讬转讗 讜讛讗 讻讚讗讬转讗 讜讗诐 讻谉 诇讜拽讬 讻专讘谞谉 注"砖. 讜讛讗"砖 讚专' 讝讬专讗 讚住"诇 诇专讘谞谉 讚诪讬转讛 讘注讬 讬讜"讻 讗讜 转砖讜讘讛 讗驻讬' 讘砖讗专 注讘讬专讜转 讚诇讗 讛谞讱 讙' 讜讗诐 讻谉 谞讛讬 讚讘拽诇讜转 谞讞转讬谞谉 讞讚 讚专讙讗 讚讬 诇谉 讚诪讛谞讬 讘讛讜 诪讬转讛 诇讞讜讚 讗讘诇 讬讜"讻 诇讞讜讚 诇讗 讜诇讗 诪爪讬 诇讗讜拽诪讬 诪转谞讬' 讻专讘谞谉 诇讻谉 拽讗诪专 专' 讝讬专讗 讘注讜诪讚 讘诪专讚讜 讜专' 讛讬讗 讗讘诇 专讘讗 讚住"诇 讘砖讗专 注讘讬专讜转 讛讞诪讜专讜转 诪讬转讛 诇讞讜讚 诪讛谞讬 讗诐 讻谉 讘拽诇讜转 讬讜"讻 诇讞讜讚 谞诪讬 诪讛谞讬 讻驻住拽 讛专诪讘"诐 讜讘讗诪转 诇讗 爪专讬讻讛 诇讗讜拽诪讬 诪转谞讬' 讛砖转讗 讻专' 讗诇讗 讗驻讬' 讻专讘谞谉 专拽 专' 讝讬专讗 诇讟注诪讬讛 讛讜讗 讚诪讜拽讬 讻专' 讜讚讜拽:


讜讘讝讛 讗"砖 谞诪讬 诪讗讬 讚驻住拽 讛专诪讘"诐 讚诇讗 转注砖讛 诪讛拽诇讜转 讛诐 讜诇驻讬 诪讗讬 讚诪住讬拽 讛砖"住 讘讬讜诪讗 讛转诐 讚讜拽讗 诇"转 讛谞讬转拽 诇注砖讛 讛讜讗 诪讛拽诇讜转 讗讘诇 诇讗 转注砖讛 讙诪讜专 诪讛讞诪讜专讜转 讛讜讗 讜讛讬讬谞讜 诪砖讜诐 讚拽砖讬讗 诇讛砖"住 讛转诐 讛砖转讗 诇"转 注砖讛 诪讘注讬讗 注"砖 讜讻讘专 讻转讘转讬 诇注讬诇 讘住诪讜讱 讚讛讱 拽讜砖讬讗 讛讬讬谞讜 诪砖讜诐 讚诪讜拽讬 诇诪转谞讬' 讚讛转诐 讻专' 讚诇专讘谞谉 诇拽"诪 讚谞拽讟 注砖讛 诇专讘讜转讗 讚讗驻"讛 讬讜"讻 诇讞讜讚 诇讗 诪讛谞讬 讜讛砖转讗 讛讗 讚讚讞拽讬' 讜诪讜拽讬 诪转谞讬' 讻专' 讛转诐 诪砖讜诐 讚诪转谞讬' 讚砖讘讜注讜转 谞诪讬 讗转讬' 讻讜讜转讬讛 讜讛讬讬谞讜 讚讜拽讗 诇专' 讝讬专讗 讗讘诇 诇专讘讗 讙诐 诪转谞讬' 讚砖讘讜注讜转 讙诐 诪转谞讬' 讚讬讜诪讗 诇讗 讗转讬' 讻讜讜转讬讛 讚专' 讜诇拽"诪 拽讜' 讛砖"住 讚讛转诐 讜诇"转 讛讜讛 诇"转 讙诪讜专 讜讚讜"拽:


讗讱 诇驻诪"砖 讚讛专诪讘"诐 驻住拽 讚拽诇讜转 讬讜"讻 讘诇讗 转砖讜讘讛 诪讛谞讬 讙诐 诇专讘谞谉 讗诐 讻谉 讙诐 讗讬 讗转讬' 讻专讘谞谉 谞诪讬 拽砖讛 讛砖转讗 诇"转 注砖讛 诪讬讘注讬讗 讜诇讬讻讗 诇诪讬诪专 讚谞拽讟 注砖讛 诇专讘讜转讗 讚讗驻"讛 诇讗 诪讛谞讬 讬讜"讻 讘诇讗 转砖讜讘讛 讝"讗 讚讘拽诇讜转 讻"注 诪讜讚讜 讚诇讗 讘注讬 转砖讜讘讛. 讜讬"诇 讚讛转诐 讗讬讬专讬 讘讬讜"讻 讘讝诪谉 讛讝讛 讚诇讬讻讗 砖注讬专 讛诪砖转诇讞 讜讛专诪讘"诐 驻住拽 讘讝讛"讝 讗驻讬' 拽诇讜转 讘注讬 转砖讜讘讛 讜注讬讬谉 诪"砖 诇拽诪谉 讘住诪讜讱 讗讬"讛:


讙诪' 讗讘诇 专' 讬讛讜讚讛 诇讗 住"诇 讻专'. 讘讝讛 讗"砖 诪讗讬 讚拽讗诪专 讛砖"住 讚专讘讬 讬砖诪注讗诇 住"诇 讗讬谉 讘讛 讜讬砖 讘讛 讘专 拽专讘谉 讛讜讗 讜诇讗 住讙讬 诇讬讛 讘讬讚讬注转 讘讬转 专讘讜 注讬' 诇注讬诇 讟' 注"讗 讜讘转讜住' 砖诐 诪砖讜诐 讚诇诪讗谉 讚住"诇 讬讚讜注转 讘讬转 专讘讜 注"讻 讗讬谉 讘讛 讛讬讬谞讜 转讬谞讜拽 砖谞砖讘讛 讜讝讛讜 讚讜讞拽 讙讚讜诇 讚讻诇 砖注讬专讬 专讙诇讬诐 讜专"讞 讜讞讬爪讜谉 讚讬讜"讻 诪讻驻专讬诐 注诇 转讬谞讜拽 砖谞砖讘讛 讻诪"砖 驻"讬 讜转讬' 注诇 讝讛 讚诪讻驻专讬诐 谞诪讬 讗讬砖 讘讛 讜讗讬谉 讘讛 讜讛讗 讚讻转讬' 讗讞转 讘砖谞讛 讜诇讗 驻注诪讬诐 讘砖谞讛 诪讜拽讬 诇讛 专' 诇诪讝讬讚 诪讻驻专 讘诇讗 转砖讜讘讛 讜讝讛 专拽 讗讞转 讘砖谞讛 讜专' 诇讟注诪讬讛 讚讬讜"讻 诇讗 讘注讬 转砖讜讘讛 注"砖 讘驻"讬 讗讘诇 专' 讬砖诪注讗诇 讗讬讛讜 专讘谞谉 讚专' 讜住"诇 讻专' 讬讛讜讚讛 讻诪"砖 转讜住驻讜转 讘讬讜诪讗 讗诐 讻谉 诇讗 诪爪讬 住"诇 讬讚讬注转 讘讬转 专讘讜 讜拽"诇:


转诇诪讜讚 诇讜诪专 讗讱 讞诇拽 诇驻讬 驻住拽 讛专诪讘"诐 诇讞诇拽 讘讬谉 讬讜"讻 注诐 讛砖注讬专 诇讬讜"讻 讘讝诪谉 讛讝讛 讗诐 讻谉 讚诇诪讗 诇注讜诇诐 专' 讬讛讜讚讛 住"诇 讻专' 讜讛讗 讚拽讗诪专 讬讜"讻 诪讛谞讬 讘诇讗 转砖讜讘讛 诪讛讻专转 转讻专转 讛讬讬谞讜 注诐 讛砖注讬专 讜讘专讬讬转讗 讚住驻专讗 讗讬讬专讬 讬讜"讻 讘讝诪谉 讛讝讛 讜讛讻讬 讗讬讬专讬 讛转诐 讘讛讚讬讗 注"砖 讘住驻专讗 讚诪专讘讬' 诪讚讻转讬讘 讘' 驻注诪讬诐 讬讜"讻 讛讬讗 讚诪讻驻专 讗驻讬' 讘诇讗 砖注讬专. 讜讬"诇 讚拽砖讛 讗讚讘注讬 诇诪讬诇祝 诪讞讟讗转 讚讘注讬 转砖讜讘讛 讗讚专讘讗 谞讬诇祝 诪砖注讬专 讛诪砖转诇讞 讚诇讗 讘注讬 转砖讜讘讛 讜讻诪"砖 转讜住' 住讜祝 讚"讛 讛讜讗讬诇 讻讜' 讗讚专讘讗 谞讬诇祝 诪砖注讬专 讛谞注砖讛 讘驻谞讬诐 讻讜' 讜爪专讬讱 诇讜诪专 讚砖注讬专 讛诪砖转诇讞 讙讜驻讬讛 讚诪讻驻专 讘诇讗 转砖讜讘讛 诇讗 谞讚注 讗诇讗 诪讚讗讬爪讟专讱 讗讱 讞诇拽 讙讘讬 讬讜"讻 讘讝诪谉 讛讝讛 砖"诪 讘讚讗讬讻讗 砖注讬专 诪讻驻专 讘诇讗 转砖讜讘讛 讗讘诇 讻诇 讻诪讛 讚诇讗 讻转讬讘 讗讱 诇讗 谞讚注 砖注讬专 讛诪砖转诇讞 讜讗"讻 注"讻 专' 讬讛讜讚讛 诇讗 住"诇 讻专' 讚诇专' 讬讚注讬谞谉 砖注讬专 讛诪砖转诇讞 讚诪讻驻专 讘诇讗 转砖讜讘讛 诪讛讻专转 转讻专转 讜讗"砖 讜讚讜"拽:


转讜住' 讚"讛 讛讜讗讬诇 讻讜' 讜注讜讚 讗讚专讘讛 谞讬诇祝 诪砖注讬专 讛谞注砖讛 讘驻谞讬诐 讻讜' 砖讘拽讜 转讜住' 诇砖注讬专 讛诪砖转诇讞 讜注讬' 诪讛专砖"讱 讛讜讘讗 讘住' 拽专讘谉 讗讛专谉 讜诇驻注"讚 诪砖讜诐 讚注讬拽专 拽讜' 转讜住' 讗讞诪讜专讜转 讚讗诇讜 拽诇讜转 讬讚注讬谞谉 讚诪讻驻专 讘诪讝讬讚 讚讜诪讬讗 讚砖驻讞讛 讞专讜驻讛 注讬' 诪讛专砖"讗 讜讗诐 讻谉 注讬拽专 拽讜砖讬讬转诐 诪谞"诇 讚诪讻驻专 讞诪讜专讜转 讘诪讝讬讚 讜诇讗 诪爪讬 诇砖谞讜讬讬 诪砖注讬专 讛诪砖转诇讞 讚讗讬讛讜 讙讜驻讗 诪谞"诇 讚讬诇诪讗 诪驻砖注讬讛诐 讗拽诇讜转 拽讗讬 讗讘诇 诪驻谞讬诪讬 诪讜讻讞 砖驻讬专 讚诪讻驻专 讗诪拽讚砖 讜拽讚砖讬讜 砖讛诐 讞诪讜专讜转 讚讞讬讬讘 讻专转 讜讗"砖 讜讚讜"拽:


讚"讛 转诇诪讜讚 诇讜诪专 讻讜' 讚诇诪讗 讘注砖讛 转砖讜讘讛 诪讬讬专讬 驻讬' 砖讗讻诇 讘讬讜"讻 讜讗讞专 讻讱 讘讗讜转讜 讬讜诐 注爪诪讜 诪转讞专讟 注诇 讗讻讬诇转讜 讜讗祝 注"驻 砖诇讗 讛转注谞讛 砖讻讘专 讗讻诇 诪"诪 诪讛谞讬 讛讞专讟讛 砖讛讬讗 讛转砖讜讘讛 讘讻诇 讛砖"住 (讜讛住讬讙讜驻讬诐 谞拽专讗 讬住讜专讬诐) 注诐 讛讬讜诐. 讗"谞 砖讗讻诇 讞诇讘 诇驻谞讬 讬讜"讻 讜诪转讞专讟 讜砖讘 注诇 讗讻讬诇转 讛讞诇讘 谞讛讬 讚讗讬谞讜 砖讘 诪专砖注转讜 讜讗讜讻诇 讘讬讜"讻 诪"诪 诪讛谞讬 讗讞诇讘 讚讛讻讬 拽讬讬"诇 诪讜诪专 诇讗讜讻诇 讞诇讘 讜诪讘讬讗 拽专讘谉 注诇 讛讚诐 砖讘 诪讬讚讬注转讜 拽专讬谞谉 注讬' 讛讜专讬讜转 讬"讗 注"讗 专讘讗 讗诪专 讚讻"注 诪讜诪专 诇讗讻诇 讞诇讘 诇讗 讛讜讛 诪讜诪专 诇讚诐 讻讜' 注"砖. 讜讘讞谞诐 谞转拽砖讛 讘注诇 拽专讘谉 讗讛专谉 讘讻诇 讝讛:


讗讛讜讚讱 讘谞讬讘 讜砖驻转讬诐. 讛讞讜谞谉 诇讗讚诐 讚注讜转:
注讝专转谞讬 讘砖讘讜注讜转 砖转讬诐. 驻专拽 专讗砖讜谉 砖讘讜注讜转:
讻讻讛 讗诇 转注讝讘谞讬. 讛注讜诪讚 诇讬诪讬谉 注谞讬, 讛讚专讬讻谞讬 讘讗诪转讱 讜诇诪讚谞讬. 讘讬讚讬注讜转 驻专拽 砖谞讬:








驻谞讬 讬讛讜砖注

砖诐 讘讙诪专讗 讜诪讬 诪爪讬转 诪讜拽诪讬转 诇讛 讻专讘讬 讛讗 诪讚住讬驻讗 专' 讬讛讜讚讛 讻讜' 讗诪专 专讘 讬讜住祝 专讘讬 讛讬讗 讜住讘讬专讗 诇讬讛 讻专讘讬 讬讛讜讚讛 讻讜'. 讜讘讛讻讬 住诇拽讗 砖诪注转讬谉 讚讻讜诇讛 诪转谞讬' 讘注谞讬讬谞讬 讻驻专讜转 讗讬讻讗 诇讗讜拽讜诪讬 讻专讘讬 讚讗驻讬诇讜 讘注讜诪讚 讘诪专讚讜 讬讛"讻 诪讻驻专 讘讻诇 讞讬讬讘讬 讻专讬转讜转 讜诪讘"讚 讜讗"讻 诇驻"讝 诪诪讬诇讗 谞诪讬 讚讛"讛 注诇 讝讚讜谉 讟讜诪讗转 诪拽讚砖 讜拽讚砖讬讜 讚拽转谞讬 诪转谞讬' 讚砖注讬专 讛驻谞讬诪讬 诪讻驻专 讛讬讬谞讜 谞诪讬 讗驻讬' 注讜诪讚 讘诪专讚讜 讚讜讚讗讬 诇讗 讙专注 砖注讬专 讛驻谞讬诪讬 讚讞砖讬讘 讟讜讘讗 (讜讗讬住讜专 讟讜诪讗转 诪拽讚砖 讜拽讚砖讬讜 谞诪讬 拽讬诇 诪砖讗专 讞讬讬讘讬 讻专讬转讜转 诇注谞讬谉 注讜诇讛 讜讬讜专讚) 诪砖注讬专 讛诪砖转诇讞 讘砖讗专 注讘讬专讜转 讛讞诪讜专讜转 砖诪讻驻专讬谉 讗驻讬' 讘讞讬讬讘讬 诪讘"讚 讛讬讻讗 讚诇讗 讗转专讜 讘讬讛 讗驻讬' 注讜诪讚 讘诪专讚讜 讜讗"讻 诇驻"讝 诪讗讬 讛讗讬 讚拽转谞讬 讘诪转谞讬' 讚注诇 砖讬砖 讘讛 讜讗讬谉 讘讛 砖注讬专 讛驻谞讬诪讬 转讜诇讛 诇讛讙讬谉 诪谉 讛讬住讜专讬谉 注讚 讚诪讬讬转讬 拽专讘谉 讜讘讬砖 讘讛 讜讬砖 讘讛 讗讬谞讜 诪转讻驻专 讻诇诇 讗驻讬' 诇转诇讜转 讛讬讻讗 讚讗转讬讬讚注 诇讬讛 住诪讜讱 诇砖拽讬注转 讛讞诪讛 讜讗"讻 诇拽转讛 诪讬讚转 讛讚讬谉 讚注诇 讛讝讚讜谉 诪转讻驻专 讻驻专讛 讙诪讜专讛 讗驻讬诇讜 讘注讜诪讚 讘诪专讚讜 讜讘砖讜讙讙 讘讬砖 讘讛 讜讬砖 讘讛 诇讬转 诇讬讛 讻驻专讛 讻诇诇 讗驻讬' 诇转诇讜转 讜砖驻讬专 讛讜诇"诇 讚诪讻驻专 讻驻专讛 讙诪讜专讛 诇讙诪专讬 讗诇讗 讚讗驻"讛 诪讞讜讬讘 诇讛讘讬讗 拽专讘谉 讻讬讜谉 砖讻讘专 诪讞讜讬讘 讜注讜诪讚 讜讚讬谞讜 诪住讜专 诇讘"讚 讜讘讻讛"讙 讘诪讝讬讚 谞诪讬 讞讬讬讘 讜讗驻讬' 讬讜讛"讻 注诐 转砖讜讘讛 诇讗 诪讛谞讬 讛讬讻讗 讚讗转专讜 讘讬讛 诇诪诇拽讜转 讗讜 诇诪讬转讛 讜讻"砖 讚拽砖讛 讟驻讬 讘讬砖 讘讛 讜讗讬谉 讘讛 讗讛讗 讚讗诪专讬谞谉 诇注讬诇 砖讗讬谞讜 转讜诇讛 讗诇讗 诇讛讙讬谉 诪谉 讛讬住讜专讬谉 讜诪讗讬 讻讜诇讬 讛讗讬 诪讛"转 谞讗诪专 讚讗讬谞讜 诪转讻驻专 讻驻专讛 讙诪讜专讛 诪诪砖 讗诇讗 讻砖讬转讜讜讚注 诇讬讛 讬讘讬讗 拽专讘谉 诪讙讝讬专转 讛讻转讜讘 讻诪讜 讘砖讗专 注讘讬专讜转 讚讻转讬讘 讘讛讜 讗讜 讛讜讚注 讻诪讜 砖讛讗专讻转讬 讘讝讛 讜讻讚诪砖诪注 讘讻诇 讛住讜讙讬讗 讚诇注讬诇 讜讘诇砖讜谉 讛转讜住' 讜讘砖诇诪讗 讗讬 讛讜讬 诪讜拽诪讬谞谉 诇讛 诇讻讜诇讛 诪转谞讬' 讘讬谉 讘砖注讬专 讛驻谞讬诪讬 讜讘讬谉 讘砖注讬专 讛诪砖转诇讞 讚讻讜诇讛讜 讚讜拽讗 讘注讘讚 转砖讜讘讛 讗讬讬专讬 讻专' 讬讛讜讚讛 讚讘住诪讜讱 讗"讻 讗"砖 讟讜讘讗 讜诇讗 拽砖讬讗 讻诇诇 讛谞讱 拽讜砖讬讜转 讚讛讗 讚砖注讬专 讛驻谞讬诪讬 讜砖注讬专 讛诪砖转诇讞 诪讻驻专讬谉 注诇 讛讝讚讜谞讜转 讛讬讬谞讜 诪砖讜诐 转砖讜讘讛 讚讗讬讻讗 讘讛讚讬讬讛讜 诪砖讗"讻 讘砖讙讙讜转 讚讟讜诪讗转 诪拽讚砖 讜拽讚砖讬讜 砖驻讬专 诪爪讬谞谉 诇诪讬诪专 讻讬讜谉 讚诇讗 砖讬讬讱 转砖讜讘讛 讙讘讬讬讛讜 诇讗 诪讬讘注讬讗 讘诇讗 谞讜讚注 讗诇讗 讗驻讬诇讜 讘谞讜讚注 讜注讚讬讬谉 诇讗 讛驻专讬砖 拽专讘谉 诇讗 砖讬讬讱 讘讬讛 注谞讬谉 转砖讜讘讛 讻诇诇 注讚 砖讬讘讬讗 拽专讘谞讜 讜讬住诪讜讱 注诇讬讜 讜讬转讜讚讛 砖讝讛 注讬拽专 讻驻专讛 讜注讬拽专 讛转砖讜讘讛 讻诪"砖 讛专诪讘"诐 讝"诇 讘驻"讙 诪讛诇' 转砖讜讘讛 讜讻讬讜谉 讚讛讻讬 讛讜讗 砖驻讬专 讗诪专讬谞谉 讚砖注讬专 讛驻谞讬诪讬 讗讬谞讜 讗诇讗 转讜诇讛 讜讛讬讻讗 讚讗转讬讚注 诇讬讛 拽讜讚诐 讬讛"讻 诇讗 诪讛谞讬 讻诇诇 讗驻讬' 诇转诇讜转 讗讬 诪砖讜诐 砖讛讬讛 诇讜 诇讛讘讬讗 拽专讘谞讜 诪讬讚 讗讜 诇讛驻专讬砖 诪讬讚 讜转讜 诇讗 诪讬拽专讬 砖讘 诪讬讚讬注转讜 讗讜 诪砖讜诐 讚讻讬讜谉 砖讬砖 诇讜 转拽谞讛 诇讗诇转专 诇讗讞专 讬讛"讻 诪砖"讛 讗讬谞讜 讗诇讗 转讜诇讛 讻讚讬 砖诇讗 讬注讘讜专 讘讘诇 转讗讞专 诪砖讗"讻 诇诪讗讬 讚诪讜拽诪讬谞谉 讛砖转讗 讻专' 讚讗驻讬' 讘注讜诪讚 讘诪专讚讜 诪讻驻专 讛讚专讗 拽讜砖讬讗 诇讚讜讻转讬讛 讚讗诪讗讬 谞专注 砖讜讙讙 讟驻讬 诪注讜诪讚 讘诪专讚讜 讘诪讝讬讚 讜讻诇 讝讛 诪诇讘讚 诪讛 砖讛拽砖讬转讬 诇注讬诇 讚讗讬 诪讜拽诪讬谞谉 诇讻诇 讛谞讱 讞讬诇讜拽讬 讻驻专讜转 讚诪转谞讬' 讻专讘讬 诇讗 讗"砖 讻诇 讛住讜讙讬讗 讚诇注讬诇 讚诪驻专砖讬谞谉 讚讗讬谉 讘讛 讜讬砖 讘讛 讘砖注讬专 讛讞讬爪讜谉 讜讗讬谉 讘讛 讜讗讬谉 讘讛 讘专"讞 讜讚专讙诇讬诐 讻讜诇讛讜 诇讗 诪砖讻讞转 诇讛 讗诇讬讘讗 讚专讘讬 讗诇讗 讘转讬谞讜拽 砖谞砖讘讛 诇讘讬谉 讛注讜讘讚讬 讻讜讻讘讬诐 讜讝讛 讚讜讞拽 讙讚讜诇 诇讜诪专 讚讻诇 拽专讘谞讜转 讛诇诇讜 诇讗 讘讗讜 诇讻驻专 讗诇讗 注诇 转讬谞讜拽 砖谞砖讘讛 诇讞讜讚 讜讻诪讜 砖讛讗专讻转讬 讘讝讛 讘住讜讙讬讗 讚诇注讬诇. 讜讛谞诇注"讚 讘讻诇 讝讛 诇讬讬砖讘 讞讚讗 诪讙讜 讞讚讗 讚讻诇 讛砖拽诇讗 讜讟专讬讗 讚诇注讬诇 讘讛谞讱 讞讬诇讜拽讬 讻驻专讜转 讚讗诪专讬谞谉 讚讛讗 讚讻转讬讘 讘砖注讬专 讛驻谞讬诪讬 讗讞转 讘砖谞讛 讜讚专砖讬谞谉 诪讬谞讛 讚讻驻专讛 讝讜 诇讗 转讛讗 讗诇讗 讗讞转 讘砖谞讛 讜诪讜拽诪讬谞谉 诇讛 讚诇讗 拽讗讬 讗诇讗 诇注谞讬谉 砖讜讙讙 讜讘讬砖 讘讛 讜讗讬谉 讘讛 讚砖注讬专 讝讛 转讜诇讛 注讚 讚诪转讬讬讚注 诇讬讛 讜诪讬讬转讬 讻驻专讛 讛讬讬谞讜 诪砖讜诐 讚拽讗讬 讗诪转谞讬' 讚专讬砖 驻讬专拽讬谉 讚专' 讬讛讜讚讛 讚拽讗诪专 讛讻讬 讜讗讬讛讜 诪专讬' 讚砖诪注转讗 讜讗诇讬讘讗 讚专"注 讗诪专讬谞讛讜 讜讻诪讜 砖讻转讘转讬 讘诪砖谞转讬谞讜 讜讛讱 讘专讬讬转讗 讚诇注讬诇 讚祝 讞' 注"讘 讚诪讬讬专讬 讘讛讻讬 讜讻诇 讛砖拽诇讗 讜讟专讬讗 讚诇注讬诇 讘讙诪专讗 注诇讛 讚讛讱 讘专讬讬转讗 讚转"讻 谞诪讬 专' 讬讛讜讚讛 讗诪专讬谞讛讜 讻讚讗讬转讗 诇讛讚讬讗 讚讘专讬 专' 讬讛讜讚讛 讜讻讚讗诪专讬谞谉 讘专驻"拽 讚诪讙讬诇讛 讚住转诐 住驻专讗 专' 讬讛讜讚讛 讗诇讬讘讗 讚专"注 讛讬讗 讜讗"讻 诪砖"讛 诇讗 诪爪讬 诇讗讜拽讜诪讬 讛讱 讚专砖讛 讚讗讞转 讘砖谞讛 诇注谞讬谉 诪讝讬讚 讚讛讗 砖诪注讬谞谉 诇讛讚讬讗 讘砖诪注转讬谉 讚讛讱 讘专讬讬转讗 讚住驻专讗 讚讗讬谉 讬讛"讻 诪讻驻专 讗诇讗 注诇 讛砖讘讬诐 专' 讬讛讜讚讛 讛讬讗 讜讛讬讬谞讜 谞诪讬 讘砖讬讟转 专"注 讚砖诪注讬谞谉 诇讬讛 诇讛讚讬讗 讘砖讬诇讛讬 讬讜诪讗 讙讘讬 讚' 讞诇讜拽讬 讻驻专讜转 砖讗诪专 专讗讘"注 诪砖讜诐 专' 讬砖诪注讗诇 讚讘注讘专 注诇 讻专讬转讜转 讜诪讬转讜转 讘"讚 转砖讜讘讛 讜讬讛"讻 转讜诇讛 讜讬住讜专讬谉 诪诪专拽讬谉 讜讗诪专讬' 注诇讛 讘讬专讜砖诇诪讬 讚讬讜诪讗 讜讚砖诪注转讬谉 讚讗诪专 专' 讬讜讞谞谉 讝讜 讚讘专讬 专' 讬砖诪注讗诇 讜专"注 讗"讻 住转诐 诪转谞讬' 讚讬讜诪讗 谞诪讬 讗诇讬讘讗 讚讛谞讱 转谞讗讬 诪讬转讜拽诪讬 讜讻谉 谞专讗讛 诪诇砖讜谉 讛专诪讘"诐 讝"诇 讘驻"讗 诪讛诇' 转砖讜讘讛 砖驻住拽 讻谉 诇讛诇讻讛 讜讗"讻 诇驻"讝 转讜 诇讬讻讗 诇讗讜拽诪讬 讛讗讬 讚专砖讛 讚讗讞转 讘砖谞讛 讚砖注讬专 讛驻谞讬诪讬 诇注谞讬谉 诪讝讬讚 讚讗讬 讘诇讗 转砖讜讘讛 诇讗 诪讛谞讬 讻诇诇 注诇 砖讗讬谞谉 砖讘讬诐 讜讗讬 讘讚注讘讬讚 转砖讜讘讛 谞诪讬 讛讗 讗诪专讬谞谉 讚讗讬谞讜 诪讻驻专 讻驻专讛 讙诪讜专讛 讗诇讗 转讜诇讛 讜讘转砖讜讘讛 诇讞讜讚 讜讚讗讬 谞诪讬 驻砖讬讟讗 讚转讜诇讛 拽爪转 砖讗讬谉 诇讱 讚讘专 砖注讜诪讚 讘驻谞讬 转砖讜讘讛 讗驻讬诇讜 讞诪讜专讛 砖讘讞诪讜专讜转 讜诪讛讗讬 讟注诪讗 谞诪讬 诇讗 诪爪讬谞谉 诇讗讜拽诪讬 诇注谞讬谉 砖讜讙讙 讛讬讻讗 讚讗转讗 诇讬讚讬 讻驻专讛 讻讙讜谉 讘讬砖 讘讛 讜讗讬谉 讘讛 讜讻"砖 讘讬砖 讘讛 讜讬砖 讘讛 讚讛讗讬 讘专 讻驻专讛 诪诪砖 讚讻讬讜谉 讚注讬拽专 讻驻专讛 讗驻讬' 讘砖讜讙讙 讚讞讬讬讘讬 讻专讬转讜转 诇讗 讛讜讬 讗诇讗 注"讬 转砖讜讘讛 讻讚讗诪专讬谞谉 讘砖诪注转讬谉 诇讛讚讬讗 讚讗驻讬' 讞讟讗转 讜讗砖诐 讗讬谞谉 诪讻驻专讬谉 注诇 砖讗讬谞谉 砖讘讬诐 讜讛讬讬谞讜 讻诇 讝诪谉 砖诇讗 讛转讜讚讛 讻讚驻讬专砖"讬 讗"讻 讘讛谞讱 砖讜讙讙讬谉 讚讗转讗 诇讬讚讬 讻驻专讛 讜讻"砖 讛讬讻讗 讚讘专 讻驻专讛 讜注讚讬讬谉 诪讞讜住专 讜讬讚讜讬 讜讘讻诇诇 砖讗讬谞谉 砖讘讬诐 讛讜讗 讗"讻 讗讬 讗驻砖专 诇讜诪专 讚砖注讬专 讛驻谞讬诪讬 诪讻驻专 诇讙诪专讬 诪砖"讛 诪讜拽诪讬谞谉 诇拽专讗 讚讗讞转 讘砖谞讛 讚讚讞讬拽 讜诪讜拽讬 讗谞驻砖讬讛 诇注谞讬谉 讗讬谉 讘讛 讜讬砖 讘讛 讚转讜诇讛 注讚 砖讬讘讬讗 拽专讘谉 讜讬转讜讚讛 讜讻讚诪讜拽讬 诇讛 专' 讝讬专讗 讜专讘讗 诇注讬诇 讜专讘讬 讝讬专讗 谞诪讬 诇砖讬讟转讬讛 讚讛讻讗 讚诪讜拽讬 诇讛 诪转谞讬转讬谉 讻专讘讬 讜诇讗 讻专"注 讜讻诪讜 砖讗讘讗专 讘住诪讜讱. 谞诪爪讗 讚讻诇 讝讛 讛讬讬谞讜 讚讜拽讗 讗诇讬讘讗 讚专讘讬 讬讛讜讚讛 讜讛谞讱 转谞讗讬 讚拽讬讬诪讬 讘砖讬讟讛 讝讜 诪砖讗"讻 诇专讘讬 讙讜驻讗 讚讗讬转 诇讬讛 讛讻讗 讚讗驻讬诇讜 讘诪讝讬讚 讜注讜诪讚 讘诪专讚讜 讬讛"讻 诪讻驻专 讘讻诇 讞讜抓 诪讛谞讱 转诇转 讜诪诪讬诇讗 讚讻"砖 讚讛讗讬 讝讚讜谉 讚讟讜诪讗转 诪拽讚砖 讜拽讚砖讬讜 讚砖注讬专 讛驻谞讬诪讬 诪讻驻专 讛讬讬谞讜 谞诪讬 讘讻讛"讙 讗驻讬诇讜 讘诇讗 注讘讬讚 转砖讜讘讛 讗"讻 讘驻砖讬讟讜转 诪爪讬谞谉 诇讗讜拽诪讬 讛讗讬 讚专砖讗 讚讗讞转 讘砖谞讛 讘讻讛"讙 讙讜驻讗 讗驻讬诇讜 讘注讜诪讚 讘诪专讚讜 讜诇讗 注讘讬讚 转砖讜讘讛 讜讝讛 讞讬讚讜砖 讙讚讜诇 讘砖注讬专 讛驻谞讬诪讬 讻讬讜谉 讚诇讗 讗砖讻讞谉 讻讜讜转讬讛 讻"讗 讗讞转 讘砖谞讛 讜诪讻"砖 讚诪讬转讜拽诪讗 谞诪讬 砖驻讬专 讗驻讬' 讘砖讜讙讙 讘讬砖 讘讛 讜讗讬谉 讘讛 讗讜 讗驻讬' 讘讬砖 讘讛 讜讬砖 讘讛 讚讗祝 注"讙 砖诪讞讜讬讘 诇讛讘讬讗 拽专讘谉 诇讗讞专 讬讛"讻 讛讬讬谞讜 诪讙讝讬专转 讛讻转讜讘 讚讗讬谉 讬讛"讻 驻讜讟专讜 诪拽专讘谉 讻讬讜谉 砖讘讬讚讜 诇转拽谉 讻讬 讛讬讻讬 讚讗讬谉 砖注讬专 讛诪砖转诇讞 驻讜讟专讜 诪拽专讘谉 讜诪诪诇拽讜转 讜诪诪讬转讛 诪"诪 注讬拽专 砖讙讙转 拽专讘谉 讘讚讬谞讬 砖诪讬诐 讻讘专 谞转讻驻专 诇讬讛 讻驻专讛 讙诪讜专讛 注"讬 砖注讬专 讛驻谞讬诪讬 讚讗注"讙 讚诪讞讜住专 讜讬讚讜讬 讗驻"讛 讗讬谉 讛讜讬讚讜讬 诪注讻讘 讚诇讗 讙专注 诪诪讝讬讚 砖注讜诪讚 讘诪专讚讜 讜诪砖讜讙讙 砖诪讘注讟 讘驻讬专讜砖 讜讗讜诪专 砖讗讬谞讜 专讜爪讛 诇讛讘讬讗 拽专讘谉 讗驻"讛 讬讛"讻 诪讻驻专 讻驻专讛 讙诪讜专讛 诇注谞讬谉 讚讬谞讬 砖诪讬诐. 讜诇驻"讝 诪诪讬诇讗 专讜讜讞讗 砖诪注转讗 谞诪讬 讗诇讬讘讗 讚专讘讬 讜讗讬谉 爪讜专讱 诇讜诪专 讚砖注讬专讬 专讙诇讬诐 讜讚专"讞 诪讻驻专讬谉 注诇 转讬谞讜拽 砖谞砖讘讛 讗诇讗 讚住"诇 讻专"砖 专讘讬讛 讚讻诇 讛砖注讬专讬诐 讻驻专转谉 砖讜讛 注诇 讟讜诪讗转 诪拽讚砖 讜拽讚砖讬讜 讜讛讬讬谞讜 讗驻讬诇讜 讘讬砖 讘讛 讜讗讬谉 讘讛:

